Nove istrage za zločine u Zvorniku\nU razgovoru sa tužiocem za ratne zločine Vladimirom Vukčevićem predsednik Skupštine Udruženja nestalih opštine Zvornik Mevludin Lupić zahvalio se tužilaštvu i sudu na fer i korektnom procesu za Zvornik, ali je preneo nezadovljstvo porodica žrtava optužnicom kojom nisu obuhvaćeni svi zločini protiv Bošnjaka u toj opštini 1992. godine.\n“Imamo saznanje i informacije da su se na području opštini Zvornik od 8. aprila do 26. juna desili veći zločini, širih razmera, tako da ova optužnica koja je podignuta od strane tužilaštva, mi kao porodice smatramo, nadam se da mi na to imamo pravo, da nije jednostavno prihvatljiva jer znamo da je sa više lokaliteta bilo masovno odvođenje ljudi od 15-16 godina pa do 70, da su ti ljudi prošli određene torture i na kraju likvidirani. Ja mogu možda određena i preciznija saznanja reći s obzirom da posjedujemo sve spiskove zarobljenih, nestalih, posjedujemo spiskove masovnih grobnica u kojima su ekshumirani ti ljudi i posjedujemo spiskove indentifikacija, znači, gdje se pokazuje da su ti ljudi identifikovani sa punim imenom i prezimenom sa prostora opštine Zvornik.”\nTužilac Vukčević se zahvalio porodicama žrtava što su došle u Beograd, naglasiviši da njihova potresna i ubedljiva svedočenja doprinose da učesnici u zločinu budu praviedno kažnjeni. Vukčević je naveo da to suđenje omogućava tužilaštvu da postupno dođu do saznanja o mogućim novim osumnjičenima.\n“Ja vam garantujem da nijedno lice neće biti abolirano odnosno amnestirano od zločina. Međutim, mi smo u jednoj da kažem procesnoj situaciji i mi, znači, radimo deo po deo. Budite sigurni da Zvornik neće ostati, mi idemo i dalje. Mi smo prvi put čuli za ovu naredbu koju je gospodin Fadilj juče izvadio. Ja sam odmah pitao Milana Petrovića koji mi je kazao da li je vaš spisak koji ste vi imali Nataša (Kandić, prim.ur), on je reko da ni vi niste imali. Prema tome, mi do saznanja tih dolazimo takođe postupno. Do ko god saznanja dođemo i utvrdimo da je neko lice osumnjičeno, ja već nazirem ovde još par lica, prema tome, budite sigurni da ćemo mi svakoga ko se ogrešio privesti pravdi.”\nU Specijalnom sudu u toku je suđenje petorici pripadnika teritorijalne odbrane Zvornika i njene jedinice “Žute ose” za ratne zločine u zvorničkoj opštini 1992. godine.


PORTAL KRUG - SPECIJALNO PRIZNANJE ZA IZDAVAČA\nPrevious Article DEČJI ANSAMBL „RIZNICE“ U PRAGU\nNext Article KRUNA DEVET DECENIJA\nNa upravo završenom, 61. po redu Međunarodnom sajmu knjiga u Beogradu, kraljevačka biblioteka nagrađena za izdavačku delatnost\nZahvaljujući izdavačkoj delatnosti kraljevačke biblioteke, započetoj 1985. godine, svet poezije je bogatiji za 300 pesničkih knjiga, a samo tokom 2016. objavljeno je 20 novih.\n- Te 1985. godine, verujem, niko nije mogao ni da pretpostavi da ćemo 30 godina kasnije imati ovoliki opus, a ove godine i izdavački poduhvat - bibliofilsko izdanje „Stefan Prvovenčani“, da ćemo imati sve nagrade koje se dodeljuju u našoj zemlji, čak i ovako veliko priznanje najveće književne manifestacije na Balkanu – rekla je Dragana Tipsarević, direktorka kraljevačke biblioteke.\nOna je dodala kako smatra da je presudni momenat, koji je uslovio sve uspehe, pa i ovaj najnoviji, bio formiranje redakcije 2000. godine, koja se nastanila u kući Adžića, gradskoj kući iz prve polovine 18. veka.\nČasopis „Povelja“, u kojem radi pet pesnika, ove godine obeležava 45 godina postojanja, a u samoj biblioteci ih ima sedam i oni su ponos kraljevačke biblioteke, ističe Tipsarević, dodajući da su oni već dugo jedan od najuglednijih izdavača pesničkih, nekomercijalnih izdanja.\n- Imamo respektabilnu književnu produkciju kojom bi mogli da se pohvale i neki veći izdavači, jer 20 knjiga koje smo objavili ove godine pokazuju i tokove izdavačke produkcije nekomecijalne književnosti – naveo je Dejan Aleksić, glavni i odgovorni urednik izdavačke delatnosti NB "Stefan Prvovenčani", ocenjujući da se u Srbiji danas ne može govoriti o književnom životu, a da se, makar u fusnoti ne pomenu Povelja i kraljevačka biblioteka\nAleksić smatra da nagrada nije namenjena samo izdavačkoj delatnosti, već da je to nagrada za čitavu sredinu.\n- Jer, bez podrške grada i Ministarstva kulture mi u ovom obimu ne bismo mogli da postojimo – kaže Aleksić.\nAna Gvozdenović, urednica, navela je da se u „Povelji“ staraju da prenesu i akademsko promišljanje savremenog srpkog pesničkog izraza. Tradicionalno, „Povelja“ svake godine objavljuje i zbirku pesama dobitnika Žićke hrisovulje, a ove godine njen laureat bio je pesnik Živorad Nedeljković.\n- Poezija je ključni žanr svake književnosti, jer ona bogati pesnik naroda, nacija, više nego što to može da učini bilo koji žanr – ocena je Nedeljkovića.\nO važnosti priznanja, ističu nagrađeni, možda dovoljno govori činjenica da je na 61. Sajmu knjiga bilo 450 izdavača, od čega oko 40 – iz inostranstva.\nTrka za sajamske nagrade nije nas interesovala, jer je nama najznačajnija nekomercijalna izdavačka delatnost, ali je divno što je sajamski žiri prepoznao baš naš kvalitet, zadovoljno ističu nagrađeni. Časopis „Povelja“, u kojem radi pet pesnika, ove godine obeležava 45 godina postojanja, a u samoj biblioteci ih ima sedam i oni su ponos kralevačke biblioteke, ističe Tipsarević.


Tematska rasprava “Primena Zakona o trgovini na pijacama” - Poslovno Udruženje Pijaca Srbije - PUPS\nTematska rasprava “Primena Zakona o trgovini na pijacama”\nTokom ove godine je učinjen veliki i vidan napredak u legalizaciji prodaje na pijacama u Srbiji, jedan je od zaključaka tematske rasprave pod nazivom „Primena Zakona o trgovini na pijacama", koja je 27. novembra održana u kongresnoj sali hotela „Zlatiborska noć" u Užicu.\nUz članove Poslovnog udruženja "Pijace Srbije", na tematskoj raspravi su učestvovali Goran Macura, načelnik Odeljenje za opšti nadzor Sektora tržišne inspekcije, Mirjana Veljović, šef Odseka za kontrolu prometa i Dragan Gajić, koordinator za borbu protiv sive ekonomije u sektoru Tržišne inspekcije Ministarstva trgovine, turizma i telekomunikacija. Sastanku su prisustvovali i predstavnici Tržišne inspekcije Zlatiborskog upravnog okruga iz Užica.\nU uvodnom delu tematske rasprave, Savo Duvnjak, izvršni direktor Poslovnog udruženja "Pijace Srbije", prezentovao je rezultate istraživanja o primeni Zakona o trgovini na pijacama koje je sprovedeno na reprezentativnom uzorku od 16 pijačnih uprava iz cele Srbije.\nIstraživanjem je utvrđeno da 16 pijačnih uprava obuhvaćenih uzorkom, ima 16.408 aktivnih ugovora sa preduzećima, preduzetnicima (STR, SZR) i poljoprivrednim gazdinstvima koji posluju na pijacama. Najveći broj, oko 9.500 ugovora, zaključen je sa poljoprivrednim gazdinstvima, potom sledi 5.426 preduzetnika koji posluju kao trgovačke ili zanatske radnje, a zatim i nešto više od 300 preduzeća.\nTokom rasprave je konstatovano da je tokom ove godine je učinjen značajan napredak u legalizaciji prodaje na pijacama u Srbiji, odnosno da pijačne uprave ulažu veliki napor da ispoštuju zakonske odredbe koje ih obavezuju da obezbede da lica koja prodaju robu na pijaci imaju svojstvo trgovca. Značajan deo skupa protekao je u razmeni mišljenja članova Poslovnog udruženja "Pijace Srbije" sa predstavnicima Tržišne inspekcije o inspekcijskim kontrolama i granicama nadležnosti pijačnih uprava u primeni Zakona o trgovini na pijacama. U diskusijama na ovom skupu je još jednom naglašeno da se u javnosti potpuno neosnovano i vrlo često plasiraju informacije koje navode građane da zaključe kako su pijačne uprave dužne da vode računa o poreklu, deklarisanosti pa čak i o kvalitetu robe koja se prodaje na pijacama. Ovakve informacije nisu tačne, jer kontrole takve vsrte na pijacama mogu vršiti samo nadležne inspekcijske službe, a nanose značajnu štetu pijačnoj delatnosti.\nIstaknuto je i da su pijace, sa oko 20 odsto tržišnog udela u prometu i otkupu poljoprivrednih proizvoda u Republici Srbiji, jedan od najznačajnijih kanala distribucije životnih namirnica.\nSkup su zajedno organizovali Poslovno udruženje "Pijace Srbije" i Udruženje za komunalnu delatnost Privredne komore Srbije, u okviru kojeg deluje i Grupacija za pijačnu delatnost.


VREME SRBIJA-2019 2. deo – Российско-сербский гуманитарный центр\nVREME SRBIJA-2019 2. deo\nVEŽBE SRBIJA 2019\nDvodnevne praktične vežbe – 26. i 27. jun bile su pune specijalizovanih aktivnosti u skladu sa Planom vežbi. O značaju vežbi govori i činjenica da su je pratili visoki zvaničnici Ministarstva za vanredne situacije Rusije i Ministarstva unutrašnjih poslova Srbije, brojni gosti iz diplomatskog kora, osoblja UN i drugih međunarodnih institucija.\nRusiju su predstavljali prvi pomoćnik ministra za vanredne situacije A.P.Čuprijan, Srbija – ministar unutrašnjih poslova N.Stefanović, državni sekretar M.Miličković, načelnik Sektora za vanredne situacije P.Marić, Italija-ministar, direktor Službe civilne zaštite.\nIstovremeno sa vežbom Srbija-2019, RSGC je organizovao izložbu spasavanja i specijalne opreme na svojoj teritoriji, kojoj je prisustvovalo 15 ruskih i tri srpske proizvodne kompanije. Na trgu je izložen uzorak praćenog vozila koje je korišćeno u Ministarstvu za vanredne situacije Rusije, a koje je specijalno dostavljeno Nišu za ove događaje.\n27. juna, na kraju Vežbe Srbija 2019, održana je parada i dodela nagrada u centru grada Niša, na kojoj se obratio predsednik Republike Srbije A. Vučić. On se zahvalio svima koji su organizovali vežbe i praktično ih sproveli u delo. Među gostima je bio i srpski ministar odbrane A. Vulin. A poslednji akord parade bilo je pojavljivanje avijacije ruskog Ministarstva za vanredne situacije na nebu iznad Niša.\nSa ruske strane, kao odgovor na srpsko gostoprimstvo, organizovana je čajanka ruskih samovara na centralnom trgu u Nišu, sa ruskim slatkišima, a korišćena je i terenska kuhinja, gde se kuvala kaša od heljde – hrana spasilaca na terenu. Mnogi stanovnici grada Niša prvi put su probali ruske goste!\nPrevPrethodnaSPOMEN ZNAK U\nSledećaOmladina Srbije i RSGC (Gytoraj)Next


- Nadam se da sledeće sezone nećemo prosuti prednost kao što je to bio slučaj u nedavno završenom prvenstvu - značajno je promenio stav direktor tima iz Ljutice Bogdana.\nDakle, priznao je, bar između redova, da Zvezdi nisu krivi ni Partizan, ni Fudbalski savez Srbije, ni Slaviša Kokeza, a još manje Milorad Mažić. Crveno-beli su sami odgovorni što nisu bili šampioni, a za to mogu da zahvale nestručnosti i neradu trenera Miodraga Božovića. Ali, za propuste je krivo i rukovostvo koje je u prelaznim rokovima vuklo loše poteze i dovodilo neproverene strance.\nMilojević preuzeo Zvezdu: Sigurno da ćemo forsirati našu decu, ali ona to treba i da zasluže\nMrkela: Videćete uskoro u kom pravcu kreće Zvezda\nVučelić za "Blic": Terzić bi da svi budemo u njegovom blatu\nNe tako davno, na vanrednim konferencijama za medije, Zvezdan Terzić je oštro optuživao sve žive zbog toga što Zvezda nije odbranila titulu. Prvi je na tapetu bio večiti rival, pa FSS, koji je, navodno, držao stranu crno-belima, žestoko je optužen i predsednika Saveza Slaviša Kokeza, tvrdeći da je navijač Partizana i da mu pomaže da osvoji titulu! Na kraju, krivica je bačena i na našeg najboljeg sudiju Milorada Mažića, koji je, tobože, pokrao Zvezdu u finalu Kupa.\nAli, izgleda da nova sezona donosi promene, pa je tako i Terzić odlučio da prvo reši probleme u svom dvorištu. Promenjena je i strategija, forsiraće se Zvezdina deca, kojima mesto neće zauzimati istrošeni stranci. Da li će tako i zaista biti videćemo već 29. juna, kada crveno-beli startuju u kvalifikacijama za Ligu Evrope.\nZVEZDAN TERZIĆ O FK CRVENA ZVEZDA Ko ide, ko ostaje, o dugu, odnosu sa Savićevićem i ko se sprema za novog trenera\nNEOBIČNA I ZVANIČNA ODLUKA U SRPSKOM FUDBALU U viši rang ide ko PLATI VIŠE, ovaj klub ne može ni sa parama!\nOdbor za hitna pitanja FSS odlučio je da se upražnjena mesta u Superligi ubuduće – kupuju.\nOglasila se Sandra Afrike nakon PROCURELE INTIME FOTOGRAFIJE tokom odnosa sa fudbalerom: "Stvarno je prevršena SVAKA MERA!"\nU senci ostaju oni koji posao rade odgovorno i temeljno, dok GALAMDŽIJE NAPREDUJU\nOglasila se Sandra Afrike nakon PROCURELE INTIME FOTOGRAFIJE tokom odnosa sa fudbalerom: "Odmah sam to ja!"


Izložba „Povratak generala - 145. godišnjica dolaska ruskih dobrovoljaca“ u Vranju - 11.02.2022, Sputnik Srbija\nIzložba „Povratak generala - 145. godišnjica dolaska ruskih dobrovoljaca“ u Vranju\nIzložbu dokumenata iz lične arhive generala ruske i srpske vojske Mihaila Črnjajeva „Povratak generala - 145. godišnjica dolaska ruskih dobrovoljaca“, autora... 11.02.2022, Sputnik Srbija\nIzložba opisuje događaj bez presedana u istoriji ruskog naroda. Tada se prvi put pojavio fenomen vojnog dobrovoljstva, koji je, uprkos težnjama države, podržalo građansko društvo, istaknuti predstavnici vojne, poslovne i naučne elite. Lična zaostavština vođe ruskih dobrovoljaca, generala ruske i srpske vojske Mihaila Černjajeva, predstavlja okosnicu izložbe posvećene ovom važnom jubileju - navodi se u najavi Istorijskog arhiva Srbije.Pored dokumenata poput fotografija, karata i litografija koji se čuvaju u Odeljenju pisanih izvora Državnog istorijskog muzeja u Moskvi, izložba je dopunjena i ilustracijama iz privatne zbirke ruske štampe. Ruski general Mihail Grigorijevič Černjajev bio je jedan jedan od vođa ruskih snaga u srednjoj Aziji, a kasnije i srpske vojske u Srpsko-turskom ratu. Pre nego što je zakoračio u Srbiju, Černjajev je zadobio nadimak „Lav od Taškenta“, dok je za požrtvovanost u Srpsko-turskom ratu Černjajev od kralja Milana dobio najviši stepen Takovskog krsta.Organizatori izložbe su Grad Vranje, Ministarstvo kulture Srbije i Rusije, Ministarstvo za rad, zapošljavanje, boračka i socijalna pitanja, istorijski muzej Srbije, Državni istorijski muzej Rusije, Ruski centar za nauku i kulturu „Ruski dom“ u Beogradu i Bibilioteka „Bora Stanković“ iz Vranja.\nkultura, kultura – vesti, kultura – galerija, magazin\n© Foto : Istorijski arhov SrbijeRuski dobrovoljci u Srbiji\n© Foto : Istorijski arhov Srbije\nIzložbu dokumenata iz lične arhive generala ruske i srpske vojske Mihaila Črnjajeva „Povratak generala - 145. godišnjica dolaska ruskih dobrovoljaca“, autora prof. dr Alekseja Timofejeva, Vranjanci će moći da pogledaju od danas pa do 18. februara u izložbenom prostoru Pozorišta „Bora Stanković“.\nIzložba opisuje događaj bez presedana u istoriji ruskog naroda. Tada se prvi put pojavio fenomen vojnog dobrovoljstva, koji je, uprkos težnjama države, podržalo građansko društvo, istaknuti predstavnici vojne, poslovne i naučne elite.\nLična zaostavština vođe ruskih dobrovoljaca, generala ruske i srpske vojske Mihaila Černjajeva, predstavlja okosnicu izložbe posvećene ovom važnom jubileju - navodi se u najavi Istorijskog arhiva Srbije.\nPored dokumenata poput fotografija, karata i litografija koji se čuvaju u Odeljenju pisanih izvora Državnog istorijskog muzeja u Moskvi, izložba je dopunjena i ilustracijama iz privatne zbirke ruske štampe.\nRuski general Mihail Grigorijevič Černjajev bio je jedan jedan od vođa ruskih snaga u srednjoj Aziji, a kasnije i srpske vojske u Srpsko-turskom ratu. Pre nego što je zakoračio u Srbiju, Černjajev je zadobio nadimak „Lav od Taškenta“, dok je za požrtvovanost u Srpsko-turskom ratu Černjajev od kralja Milana dobio najviši stepen Takovskog krsta.\nOrganizatori izložbe su Grad Vranje, Ministarstvo kulture Srbije i Rusije, Ministarstvo za rad, zapošljavanje, boračka i socijalna pitanja, istorijski muzej Srbije, Državni istorijski muzej Rusije, Ruski centar za nauku i kulturu „Ruski dom“ u Beogradu i Bibilioteka „Bora Stanković“ iz Vranja.


Balkanske Aktuelnosti 52/2017 | TRT Srpski\nBalkanske Aktuelnosti 52/2017\nRusija, kao stalna članica u Savetu bezbednosti UN-a, sa članstvom u Kontakt grupi i velikim brojem regionalnih inicijativa i bilateralnih veza, utiče na zbivanja na Balkanu.\n26.12.2017 ~ 07.12.2018\nBalkanske Aktuelnosti 52\nPoslednjih godina Rusija pokušava da povećava svoj uticaj na Balkanu. Moskva, čiji su odnosi napeti sa zapadnim zemljama usled krize u Ukrajini i Siriji, pokušava da Balkan opet uvuče u svoje geopolitičke planove. Iako se Balkan nikada neće pretvoriti u ruski vojni ambar, neki faktori pokazuju da će uticaj Moskve u regiji uvek ostati efikasan.\nNeke strukture na Balkanu priželjkuju uticajno učešće Rusije. Sa druge strane, među državljanima Rusije ima onih koji se blisko interesuju za Balkan i veruju u ¨pravoslavno bratstvo¨. Ako se u obzir uzme činjenica da u regiji koja se iz Rusije prostire do Grčke živi oko 400 miliona pravoslavaca, neke ultra nacionalističke ruske strukture veruju da ovi ljudi moraju biti ujedinjeni i da mogu biti alternativna snaga Zapadu. Jedan deo zajednice u Rusiji probleme na Balkanu smatra ličnim.\nRusija je važan faktor na Balkanu i kada je u pitanju energetika. Napetost između Rusije i Ukrajine, koja je zastupljena poslednjih nekoliko godina, negativno se odražava i na balkanske zemlje i dotok plina. Osim Albanije, sve zemlje Balkana su povezane sa Rusijom kada je u pitanju prirodni plin. Ruski gas se na Balkan transportuje preko dve rute. Prva je ona koja Rusiju povezuje sa Mađarskom, a odatle sa plinovodom do zemalja bivše Jugoslavije. Drugi plinovod počinje iz Rusije, preko Ukrajine, Moldavije, Rumunije, Bugarske, Turske, Makedonije pa sve do Grčke.\nUkupna potrošnja plina u balkanskim zemljama 2014. godine je iznosila 169 milijardi ft3 (standardnih kubnih stopa), a više od 50% ove količine pokrivano je uvozom. Skoro celokupna količina prirodnog plina se uvozi iz Rusije. Bugarska 60% fosilnih energetskih izvora uvozi iz Rusije. I kada god Rusija obustavi dotok prirodnog plina Ukrajini, neke balkanske zemlje bez dovoljne snabdevenosti prirodnim plinom ulaze u zimu.\nRusija i usled geopolitičkih faktora pokušava biti uticajna na Balkanu. Nakon Hladnog rata, iz pozicije super sile, Rusija je prešla u poziciju gde nije uspela dovoljno da se dokaže. Jedan od temeljnih ciljeva vanjske politike današnjeg predsednika Rusije Vladimira Putina je da popravi poziciju Rusije u međunarodnom sistemu i da je prikaže kao svetsku silu. Osim toga, Rusija priželjkuje međunarodni sistem u kojem neće biti samo jedne super sile. I upravo u borbi u ovom smeru Moskva Balkan koristi kao sredstvo.\nRusija, kao stalna članica u Savetu bezbednosti UN-a, sa članstvom u Kontakt grupi i velikim brojem regionalnih inicijativa i bilateralnih veza, utiče na zbivanja na Balkanu. No, činjenica da balkanske zemlje čine korak ka članstvu u EU i NATO alijansu, već duže vreme Rusiju udaljavaju od ove regije. I pore toga što ruski zvaničnici povremeno izjavljuju da ¨nema stabilnosti na Balkanu bez Rusije¨, Moskva je sve do skore prošlosti bila usredsređena na ekonomske interese na Balkanu.\nNakon što je Moskva pokvarila odnose sa Zapadom usled krize u Ukrajini, Rusija se počela vraćati na Balkan. Ekonomska nestabilnost i činjenica da je ovdašnja elita povezana sa korupcijom učinili su to da Rusija bez problema poveća svoj uticaj u regiji. Osnovni cilj Moskve je da smanji uticaj Zapada u ovoj regiji. Zbog svega toga je udaljavanje Srbije, Crne Gore i BiH od NATO alijanse od strateške važnosti za Moskvu. Rusija, sa raspoloživim izvorima, pokušava usporiti i integraciju zemalja u EU.\nRusija, sa svojom politikom na Balkanu, realizuje velike investicije preko Srba u Srbiji, Crnoj Gori i BiH. Srbija, kao što je to slučaj na primeru Kosova, od Rusije očekuje podršku kada su u pitanju problemi u spoljnoj politici, a zauzvrat tome Srbija ostaje nepristrasna kada je u pitanju kriza u Ukrajini. Srbija se nije pridružila ni sankcijama koje Rusiji uvode EU i SAD. Neki zvaničnici u Srbiji, kao što je bivši predsednik Tomislav Nikolić, otvoreno pokazuju da je njihov izbor Rusija.\nFaktor Rusije je jedan od glavnih koji stoji u činjenici da zvaničnici Srbije ne pokušavaju razviti odnos sa NATO. Rusija se otvoreno protivi članstvu Srbije u NATO, ali ne i integraciji ove zemlje u EU. Moskva veruje da bi Srbija u EU bila Trojanski konj za Rusiju. No, još uvek nije sigurno da li će Srbija, kada postane članica EU, preuzeti jednu ovakvu ulogu. Smer spoljne politike Srbije u budućnosti će se blisko odraziti i na zbivanja u Crnoj Gori i Bosni i Hercegovini.\nTagovi: uticaj Rusije na Balkanu , NATO , EU , Rusija , Balkan , Balkanske Aktuelnosti\nPapa Franjo u maju naredne godine u poseti Makedoniji\nVatikan je osim posete Bugarskoj i Makedoniji, potvrdio da će papa putovati u Panamu, Maroko i Ujedinjene Arapske Emirate, dok se još uvek razmatra mogućnost odlaska u Madagaskar i Japan.\nPapa Franjo u maju naredne godine u poseti Makedoniji 16.12.18 12:05:00\nHumanitarci turskog IHH-a ove godine pomogli više od 200.000 ljudi u Jemenu 15.12.18 12:09:00


Ćuprija rešava problem Doma vojske – INFO PLUS\nHome > Društvo > Ćuprija rešava problem Doma vojske\nPredsednik opštine Ćuprija Ninoslav Erić kaže da je Dom vojske Srbije u tom gradu sklon padu i ne vredi 1,45 miliona evra koliko je procenjen od Poreske uprave.\n“Zgrada jeste u centru grada, ali je sklona padu i totalno neupotrebljiva, i za nju sada dati 1,45 miliona evra da je kupite i kasnije dati još toliko da je stavite u funkciju, znači da će se ta investicija vratiti za 20 godina, što nije realno”, ističe Erić.\nMi smo tražili da se ove godine obavi nova procena Doma vojske i da to urade građevinski veštaci a ne Poreska uprava, dodao je Erić i ocenio da će “ove godine biti rešen problem Doma vojske”.\nKada je reč o Kasarni vojske, rešenje se traži sa Vladom Srbije i Ministarstvom odbrane ali i Ministarstvom prosvete “jer naša je želja da se tu osnuje i radi Centar za nadarenu decu Srbije iz matematike i fizike, koja žele da se bave naukom”, rekao je on.\nNa lokaciji ispod kasarne se nalazi i stari grad Horeum Margi, i tu su u planu iskopavanja “ali u nekom budućem periodu jer taj prostor još ne pripada lokalnoj samoupravi”,


RTCG - Radio Televizija Crne Gore - Nacionalni javni servis :: Vaterpolo :: Ovi momci su prava grupa, treba da ostanemo na zemlji\nGOJKOVIĆ 22. 01. 2020. 17:50 >> 18:28 1\nOvi momci su prava grupa, treba da ostanemo na zemlji\nSelektor Crne Gore Vladimir Gojković rekao je da je timski duh odigrao presudnu ulogu u pobjedi nad Italijom.\n"Ajkule" su očitale lekciju svjetskom šampionu 10:8 i plasirale se u polufinale Evropskog prvenstva.\n"Vidjeli ste energiju između igrača, vidjela se vjera i kada smo primili dva-tri gola koja nije trebalo da primimo. Mislim da je to presudilo, posebno u drugom poluvremenu. I kada su pravili greške, pokrivali su jedan drugog, a Lazović je bio nevjerovatan. Uhvatio je svaku loptu u posljednje dvije četvrtine", kazao je naš selektor.\nGojković je istakao da sada ekipa mora da ostane na zemlji.\n"Nemam šta pametno da kažem, čestitam momcima. Sada bi trebalo da ostanemo na zemlji. Došli smo do polufinala, ali imamo važne korake ispred nas. Ovi momci su u procesu nekoliko godina, neki nijesu igrali na velikim takmičenjima. Odlično su se uklopili, prava su grupa i zbog toga mi je puno srce. Što se tiče igre, teško je naći zamjerke kada se dobije Italija", kazao je Gojković.\nMarko Petković je sa četiri gola predvodio Crnu Goru do velikog trijumfa.\n"Ovo je veliki rezultat. Čestitke ekipi na borbenosti, našem stručnom štabu. Pokazali smo nevjerovatnu energiju, koja se osjetila još sinoć kada smo počeli da se intezivnije spremamo za meč. Odigrali smo jednu od najboljih utakmica posljednjih godina. Igrali smo dobro i na prethodnim takmičenjima, ali često nijesmo imali sreće. Igrali smo i protiv Italije i protiv sudija, ali pokazali smo koliko smo veliki", kazao je Petković.\nOn vjeruje da ni medalja nije daleko.\n"Sada se spremano za polufinale. Mislim da možemo i dalje, jer ovakvu atmosferu u timu nema nijedna selekcija na ovom takmičenju", kazao je igrač Jadrana.\nDragan Drašković je priznao da je ekipa prevazišla sebe.\n"Uradili smo i više nego što su svi, pa i mi samo, očekivali. Nijesmo očekivali da ćemo odigrati ovako protiv svjetskog prvaka. Bili smo mirni, koristili smo njihove greške, a iz minuta u minut samopouzdanje nam je raslo. Ovo je velika pobjeda", rekao je Dragan Drašković.\nDrašković: Održali smo visok nivo igre sa EP\n"Ajkule" ubjedljive protiv Španije\n11. 02. 2020. 6\nGojković: U četvrtfinalu može da bude nezgodno\n"Ajkule" sa Gruzijom, Kanadom, Brazilom i Grčkom


Uređenje i korišćenje voda - Republička direkcija za vode\nNaslovna » Poslovi » Uređenje i korišćenje voda\nU našoj zemlji određena područja nemaju adekvatno rešeno pitanje snabdevanja vodom. Iz tog razloga, u određenim područjima postoji problem kvaliteta vode za piće, u nekim područjima nema dovoljnih količina kvalitetne vode za piće, a u nekim područjima postoji i jedan i drugi problem. Takođe, u Republici Srbiji sadašnji stepen prečišćavanja otpadnih voda je zanemarljiv što ima za posledicu ugrožavanja izvorišta pitke vode, kao i opasnost za zdravlje ljudi i životnu sredinu. Interes Republike Srbije je očuvanje zdravlja stanovništva, zaštita izvorišta i zaštita životne sredine. Obzirom na navedeno veoma je značajno da se obezbede sredstva za finansiranje izgradnje i rekonstrukcije vodnih objekata za korišćenje voda.\nistražne radove na izvorištu površinskih voda i zaštitu izvorišta za snabdevanje vodom (Obrazac O-1),\nizgradnju i rekonstrukciju vodnih objekata za korišćenje voda, i to: vodnih objekata za snabdevanje vodom za piće i sanitarno-higijenske potrebe - vodozahvati (bunari, kaptaže, zahvati iz vodotoka, kanala, jezera i brane sa akumulacijama), postrojenja za pripremu vode za piće, magistralnih cevovoda i rezervoara sa uređajima koji im pripadaju (Obrazac O-2),\nizradu tehničke dokumentacije za izgradnju i rekonstrukciju vodnih objekata za korišćenje voda (Obrazac O-3).\nU skladu sa tim pravilnikom, propisani su uslovi pod kojima investitor može da koristi sredstva Budžetskog fonda za vode Republike Srbije, kao i sadržina zahteva koji investitor podnosi radi sufinansiranja izgradnje, rekonstrukcije i izrade tehničke dokumentacije za vodne objekte za snabdevanje vodom za piće i sanitarno-higijenske potrebe.\nTakođe, Pravilnikom je propisano da investitor zahtev za raspodelu i korišćenje sredstava Budžetskog fonda za vode Republike Srbije podnosi ovom ministarstvu - Republičkoj direkciji za vode na obrascima koji su odštampani uz Pravilnik i čine njegov sastavni deo u roku od 20 dana od dana objavljivanja Programa upravljanja vodama u „Službenom glasniku Republike Srbije”.


Specijalizovano vozilo „Pauk“ ponovo na ulicama Prijedora - GradPrijedor.com - Portal grada Prijedora\nHome»Društvo»Specijalizovano vozilo „Pauk“ ponovo na ulicama Prijedora\nSpecijalizovano vozilo „Pauk“ ponovo na ulicama Prijedora\n2. juna 2020. 2 Mins Read\nPolicijska uprava Prijedor, u okviru plana preventivnih i represivnih aktivnosti, usmjerenih na poboljšanje bezbjednosti saobraćaja na području Prijedorske regije, vrši kontrolu i sankcionisanje nepropisnog zaustavljanja i parkiranja vozila.\nObzirom da je 01. juna 2020. godine, ponovo počelo sa radom specijalizovano vozilo „Pauk“ na području PU Prijedor, policijski službenici PU Prijedor će, u saradnji sa Auto-moto društvom, u narednom periodu realizovati aktivnosti na sankcionisanju i premještanju nepropisno parkiranih i zaustavljenih vozila.\nPremještanje nepropisno parkiranih vozila, od strane Auto-moto društva Prijedor, vrši se isključivo po nalogu ovlaštenih službenih lica PU Prijedor ili pripadnika komunalne policije, a svako nepropisno parkiranje građani mogu da prijave policiji ili komunalnoj policiji.\nVozač kojem „pauk“ ukloni vozilo sa mjesta koje nije predviđeno za parkiranje, gdje je parkiranje zabranjeno ili pod drugim uslovima predviđenim Zakonom o osnovama bezbjednosti saobraćaja na putevima u BiH, plaća troškove premještanja vozila u iznosu od 40,00KM, dok se započeto premještanje vozila naplaćuje u iznosu od 30,00 KM na licu mjesta. Zakonom o osnovama bezbjednosti saobraćaja na putevima u BiH, za nepropisno parkiranje, propisana je novčana kazna u iznosu od 40,00 KM.\nPolicijska uprava Prijedor apeluje na sve vozače motornih vozila da poštuju saobraćajna pravila i propise, da vozila parkiraju na označenim parking mjestima ili na mjestima gdje se ne ugrožava odvijanje saobraćaja i kretanje pješaka.


BalkanMagazin :: Kina prestaje da gradi termoelektrane u inostranstvu\nsreda, 22. septembar 2021 16:28\nKina planira da prestane sa izgradnjom termoelektrana na ugalj u inostranstvu i pojača podršku siromašnijim zemljama u razvoju čiste energije, izjavio je kineski predsednik Si Đinping na zasedanju Generalne skupštine Ujedinjenih nacija. (Foto: Youtube screenshot)\nKina je finansirala projekte na ugalj u zemljama poput Indonezije i Vijetnama u okviru velikog infrastrukturnog projekta poznatog kao inicijativa “Pojas i put”, ali je pod pritiskom da prekine finansiranje, jer svet pokušava da ispuni ciljeve Pariskog sporazuma o klimi u sprečavanju emitovanja gasova koji izazivaju efekte staklene bašte.\n"Kina će pojačati podršku drugim zemljama u razvoju zelene energije i energije sa niskim udelom ugljenika i neće graditi nove energetske projekte na ugalj u inostranstvu", poručio je Si u video poruci na godišnjem samitu svetske organizacije.\nDodatni detalji nisu izneti, ali bi ovaj potez mogao ograničiti širenje postrojenja na ugalj u mnogim zemljama u razvoju u okviru kineske inicijative “Pojas i put” (BRI) prenosi Radio slobodna Evropa.\nBRI podrazumeva da Kina finansira vozove, puteve, luke i postrojenja na ugalj u brojnim zemljama, od kojih su mnoge u razvoju. Međutim, prvi put nakon nekoliko godina nije finansiran nijedan projekat postrojenja na ugalj u prvoj polovini 2021.\nKina je takođe najveći svetski emiter staklenih gasova i u velikoj meri se oslanja na ugalj za domaće energetske potrebe.\nPre Kine su Japan i Južna Koreja na sličan način napravili otklon od uglja. (Izvor: Pixabay)\nKineski predsednik je pomenuo prošlogodišnja obraćanja o tome da će Kina postići najveće emisije pre 2030. godine, a potom se fokusirala na dostizanje neto nula emisija do 2060. godine.\nAmerički izaslanik za klimu Džon Keri pozdravio je ovu najavu, rekavši u saopštenju da je "apsolutno oduševljen što je čuo da je predsednik Si doneo ovu važnu odluku".\nVest je pozdravio i šef konferencije COP26 Ujedinjenih nacija o klimatskim promenama koja bi trebalo da se održi u Škotskoj sledećeg meseca.\n"Pozdravljam opredeljenje predsednika Sija da prestane sa izgradnjom novih projekata uglja u inostranstvu, što je ključna tema razgovora tokom moje posete Kini", navela je Alok Šarma na Tviteru.\nOd ukupne količine uglja koji se sagoreva u svetu, polovina nastaje u Kini, s tim da ta zemlja u okviru svojih granica nastavlja da gradi brojne nove elektrane na ugalj sa životnim vekom od 40 do 50 godina.\nObraćanje predsednika Kine usledilo je posle sličnih poteza koje su pre te zemlje preduzeli Japan i Južna Koreja i nakon što je američki predsednik Džozef Bajden održao govor u Ujedinjenim nacijama tokom kojeg je pozvao zemlje da rade kao nikada do sada na rešavanju globalnih problema poput klimatskih promena i pandemije.


Trenutno ste na stranici: Početna E-zine E-Zine broj 7 Članci 50 godina od osnivanja otkupne stanice sekundarnih sirovina\nKompanija MITECO ove godine obeležava 50 godina od osnivanja prve otkupne stanice za sekundarne sirovine u industrijskom delu Beograda.\nU ovoj godini, koja je proglašena godinom preduzetništva, pred vama je novi broj E-Zina. Mislim da je to dobar povod da se, u ovoj, kao i u narednim godinama, preduzetnici i privatan biznis ponovo podignu na nivo uvažavanja i poštovanja. Posebno bi trebalo da se oslobodimo zabluda da preduzetnici ne mogu da stvaraju profit ili, štaviše, da su to zanesenjaci u nekoj svojoj oblasti.\nTo posebno potvrđuje priča kompanije Miteco, koja ove godine obeležava 50 godina od osnivanja prve otkupne stanice za sekundarne sirovine u industrijskom delu Beograda. Vizija preduzetništva, nastala pre pola veka, živi i danas, a svoj put je gradila od male otkupne stanice do moderne kompanije koja nastavlja da se razvija kroz usavršavanje usluga i inovacije koje donosi u oblasti upravljanja otpadom.\nJedno društvo u pravcu ekonomskog napretka mogu i treba da „povuku" industrijalci-preduzetnici. Zato ja uvek ističem da je neophodno podržati privatni sektor u oblasti komunalnih delatnosti, jer je to nova, perspektivna industrija koja zapošljava ljude, plaća poreze, štiti okruženje i doprinosi boljoj, lepšoj i zdravijoj budućnosti.


Stefanovic: DS vodi kampanju protiv dela medija\nČlan Predsedništva Srpske napredne stranke (SNS) Nebojša Stefanović ocenio je danas da Demokratska stranka i, kako je naveo, njoj bliski ljudi vode kampanju protiv dela medija.\n„Smatram da su skandalozni pritisci koje sprovode Bojan Pajtić i njemu bliski ljudi iz različitih društveno-političkih krugova, i da, ukoliko odmah ne prestanu da etiketiraju novinare, čije pisanje im nije po volji, načiniće ogromnu štetu i srpskom novinarstvu i svim demokratskim procesima u Srbiji“, naveo je Stefanović u pisanoj izjavi.\nOn je naveo i da političari, kao javne ličnosti, moraju da trpe razne ocene i pitanja novinara koja im se ne dopadaju, jer je sloboda novinarstva osnov demokratije.\n„Pozivam, zato, Bojana Pajtića, DS i sve njima bliske društveno-političke radnike, da prestanu s trovanjem javnog prostora Srbije, širenjem govora mržnje, napadima na medije, kao i sve one koji su nam godinama objašnjavali šta znače demokratija, sloboda govora, slobodno i kritičko novinarstvo, da sada osude ovakvu vrstu pritiska, jer sloboda medija mora da postoji i onda kada se nekome, pa bio to i Pajtić, sadržaj nečijeg teksta, dela, ne dopada“, naveo je Stefanović.\nPredsednik DS Bojan Pajtić danas je osudio pisanje dnevnog lista „Informer“, koji je objavio koje javne ličnosti učestvuju u destabilizaciji vlasti u Srbiji i taj list nazvao „mandatarovim omiljenim listom“.\nOn je ocenio da je taj list javnim ličnostima i aktivistima civilnog društva „nacrtao mete na čela“ i pozvao nadležne organe da ih zaštite, a buduću vlast da prestane da traži neprijatelja.\n„Nakon jučerašnje sramotne konferencije za novinare, na kojoj su, uz blagoslov mandatara, vredjani, ponižavani i etiketirani novinari i novinarke, kao i predstavnici stranih država napad je nastavljen preko tabloida bliskih aktuelnoj i budućoj vlasti“, naveo je Pajtića.\n„Informer“ je danas objavio tekst pod naslovom „Kreće ubijanje Vučića“ u kojem se tvrdi da ambasadori Evropke unije i SAD, Majkl Devenport i Kajl Skot žele da destabilizuju vlast lidera SNS-a Aleksandra Vučića i da računaju na pomoć mnogih javnih ličnosti.\nDnevnik u tom kontekstu pominje satiričara Zorana Kesića, programskog direktora Transparentnosti Srbija Nemanje Nenadića, glumce Branislava i Sergeja Trifunovića, novinarke Tamaru Skrozzu i Antonelu Rihu, predsednika Nezavisnog udruženja novinara Srbije Vukašina Obradovića, direktora Fondacije „Slavko Ćuruvija“ Ilira Gašija i osnivačicu Centra za kulturnu dekontaminaciju Borku Pavićević.


Komšić: Dodikov stav o Krimu nije stav države BiH\nTanjug 6. septembra 2019. 14:39\nSARAJEVO – Aktuelni predsedavajući Predsedništva BiH, Željko Komšić, predstavnik hrvatskog naroda izabran bošnjačkim glasovima, ogradio se danas od izjave svog srpskog kolege, Milorad Dodika, koji je ruskim medijima rekao da „podržava aneksiju Krima i legitimitet Rusije“.\nTim povodom BiH je od Ministarstva spoljnih poslova Ukrajine dobila protestnu notu, a Komšić reagujući na novonastalu situaciju kaže da to nije zvanični stav te države, već Dodikov lični.\nBiH je, saopštio je Komšić, opredeljena za članstvo u EU, očekuje kandidatski status i samim tim je privržena stavu Unije da suverenitet, teritorijalni integritet i nezavisnost Ukrajine moraju biti poštovani, te da Evropska unija ne priznaje, kako je naveo, nezakoniti referendum na Krimu, niti njegov ishod.\nNaveo je da EU ne priznaje i neće priznati aneksiju Krima i Sevastopolja od Ruske Federacije.\nPodsetio je da je EU još u martu 2014. uvela mere ograničavanja protiv Rusije.\n„Te su mere donesene kao odgovor na nezakonito pripajenje Krima i namernu destabilizaciju Ukrajine. Pivredne sankcije trenutno su produžene do 31. januara 2020“, naveo je Komšić.\nInače, ankesiju u Kijevu nazivaju „okupacijom“, a u Moskvi „ponovnim ujedinjenjem“. Od tada je prošl pet godina, a Dodik je u ponedeljak za „Ruski reporter“ rekao da „podržava aneksiju Krima i legitimitet Rusije“.


Kako je atraktivna voditeljica Ana Bavrka pomogla “Srebrenoj malini” u poslu nabavke respiratora – Kakanj-X\nNa 9 svi, 2020 61\nPrilikom izuzimanja dokumentacije iz Agencije za lijekove i medicinska sredstva BiH u aferi “Respiratori” inspektori su uočili i ime atraktivne TV voditeljice Ane Bavrke.\nS obzirom da je firma “FH Srebrena malina“ po zakonu morala imati stručnu osobu kako bi dobila dozvolu za uvoz medicinske opreme, Hodžić je kao vlasnik firme čija je osnovna djelatnost prerada i konzerviranje voća i povrća, ovlastio Anu Bavrku koja je po profesiji diplomirani inžinjer radiološke tehnologije. Ona je tu titulu stekla na fakultetu Zdravstvenih studija u Mostaru.\nBez obzira što nikada nije radila u struci, Bavkra je bila idealna osoba da se što prije “završe” papiri i dobije dozvola Agencije za lijekove i medicinska sredstva BiH kako bi se izvršio uvoz respiratora iz Kine. Jasno je da je njena ulogu u ovom poslu bila samo pro forme.\nPodsjetimo da je firma “FH Srebrena malina” dozvolu Agencije za lijekove i medicinsku opremu dobila nakon što je 80 od 100 respiratora stiglo u našu zemlju.\nIstraga na ovom predmetu je u punom jeku, a provjere vrše službenici SIPA-e i Tužilaštva BiH. Do okončanja istrage firmi “Srebrena malina” blokirano je više od milion KM i 2.000 eura na dva računa.\nFikret HodžićizdvojenokoronavirusrespiratoriAna BavrkaFH Srebrena malinaSrebrena malina\nKako izgleda stan u kojem živi Fikret Hodžić sa svojom porodicom: Na Instagramu često…\nGlumac kojemu je zbog korone amputirana noga probudio se iz kome\nStranke demokratske akcije (SDA) danas slavi 30 godina postojanja: Izetbegović se…\nUgostiteljski objekti u FBiH će moći primati goste i u zatvorenom…\nDjevojčica (2) koju je udarila struja se i dalje bori za život:…


Beta 8. septembra 2020. 13:15\n„To je apsolutno stav Crkve i tu se ništa nije promenilo. Još ćemo da vidimo u kom pravcu idu pregovori izmedju srpske i albanske strane, još uvek se upoznajemo sa materijom“, rekao je za nova.rs patrijarh Irinej komentarišući pregovore koji su se prethodnih dana odvijali izmedju Beograda i Prištine.\nPrema njegovim rečima predstavnici SPC čekaju da čuju kako glasi izvorni dogovor, te on lično, kao i Crkva, podržavaju ideju da se normalizuju odnosi izmedju Albanaca i Srba.\n„To bi bilo normalno. Neophodno je uspostaviti dobar odnos izmedju ta dva naroda“, poručio je patrijarh Irinej.\nPrethodnih nedelju dana su intezivirani razgovori izmedju Beograda i Prištine o normalizaciji odnosa. Prva rudna razgovora održana je u Vašingtonu, gde su predsednik Srbije Aleksandar Vučić i premijer Kosova Avdulah Hoti parafirali dokument o poboljšanju ekonomskih odnosa, čijem je potpisivanju prisustvovao i predsednik Sjedinjenih Američkih država Donald Tramp.


Muzička industrija se ujedinila u borbi protiv klimatskih promena\nNajveće svetske izdavačke kuće ujedinile su se i obavezale se na akciju po pitanju njihovog uticaja na životnu sredinu.\nTri glavne izdavačke kuće – Sony Music Entertainment, Universal Music Group i Warner Music Group – plus nezavisne grupe kao što su Beggars i Secretli grupe izdavača, Warp, Ninja Tune i još mnogo njih, potpisale su Pakt o muzičkoj klimi, kojim su se obavezali na klimatske ciljeve.\nKompanije će se prijaviti za jednu od dve postojeće opcoje, Ciljeve zasnovane na nauci ili Climate Commitment MSP koji je deo inicijative UN-a „Trka do nule“. Obe šeme zahtevaju od potpisnika da smanje emisije gasova staklene bašte na neto nulu do 2050. godine i da postignu smanjenje od 50% do 2030. godine.\nPrema uslovima pakta, kompanije su se takođe obavezale da će sarađivati na merenju emisije ugljenika u muzičkoj industriji, da pomognu svojim umetnicima da govore o klimatskim pitanjima i da komuniciraju sa obožavaocima o tome kako muzička industrija utiče na životnu sredinu. Cilj im je da sarađuju sa kompanijama za striming kao što je Spotify „kako bi dobili podatke i pokrenuli projekte smanjenja emisije“.\nPol Reding, izvršni direktor Beggars grupe (koja uključuje 4AD, KSL, Rough Trade i druge), rekao je da će potpisnici zajedno raditi na temama održivosti kako bi „izvršili isti posao, na isti način, u isto vreme“.\nIndustrija se obračunava sa problemima uključujući uticaj globalnih turneja, proizvodnju vinila i energiju koja se koristi za striming.\nU oktobru, Coldplay je postao jedna od najistaknutijih grupa koje su se obavezale na smanjenje emisija, obećavajući smanjenje od 50% za svoju predstojeću svetsku turneju u poređenju sa prethodnom.\nKoliko električnih automobila može da sačuva planetu Greta Tanberg: Sve što treba da znate o klimatskoj aktivistkinji Zagrevanje planete za 2C ugroziće bar milijardu ljudi Arktički okean se zagreva duže nego što smo mislili


Pexim Solutions u najnovijoj analizi TowerGroup Pexim Solutions u najnovijoj analizi TowerGroup – Personal magazin\nTowerGroup (www.towergroup.com), vodeća svetska istraživačka i savetodavna kompanija u oblasti finansijskog sektora, napravila je analizu bankarskog tržista i predstavila listu vodećih kompanija koje obezbeđuju core banking sisteme zasnovane na Microsoft…\nTowerGroup (www.towergroup.com), vodeća svetska istraživačka i savetodavna kompanija u oblasti finansijskog sektora, napravila je analizu bankarskog tržista i predstavila listu vodećih kompanija koje obezbeđuju core banking sisteme zasnovane na Microsoft Windows okruženju.\nPexim Solutions, kao integralni deo Asseco SEE, pozicioniran je kao jedan od lidera u ovom segmentu u Jugoistočnoj Evropi. U istraživanju se navodi da je u prethodnom periodu veći broj srednjih i velikih banaka, u cilju smanjenja troškova i modernizacije, prevelo svoje core sisteme u Windows okruženje korišćenjem softvera za transformaciju, ili razvijanjem novih sistema. Pexim Solutions se u analizi navodi kao jedna od kompanija koje su prve projektovale sisteme namenjene srednjim i većim bankama, zasnovane isključivo na Windows okruženju.\nTakođe, u ovoj analizi najavljen je i najnoviji proizvod pod nazivom “Revolution”, koji predstavlja Pexim-ovo unapređeno core bankarsko rešenje na bazi Windows platforme i zasnovano na IBM Information Framework-u.\nPexim Solutions u najnovijoj analizi TowerGroup was last modified: December 22nd, 2008 by Redakcija


U blizini sahat-kule u Kaknju jučer je upriličeno puštanje u funkciju „E-kontejnera“, namjenskog kontejnera za elektronski otpad.Kontejner je postavljen u okviru projekta “Elektronski otpad odvoji i prirodu osvoji“.\nRadi se o projektu s kojim je Centar za ekologiju i održivi razvoj Kakanj- C.E.K.O.R. prošao na javnom pozivu kojeg su objavili Općina Kakanj i Regionalni program lokalne demokratije na Zapadnom Balkanu ReLOaD.\nProjekat ima za cilj zbrinjavanje svih vrsta elektronskog otpada kako isti ne bi završio na divljim deponijama, u prirodi ili u kontejnerima koji nisu predviđeni za te namjene.\nU E-kontejner će se moći ubacivati sljedeće vrste elektronskog otpada: IT oprema i oprema za telekomunikacije, električni uređaji, alati i svi drugi uređaji koji su radili uz pomoć električne energije ili baterija, rashladni uređaji. Sav otpad koji se prikupi bit će preuzet od ovlaštenog otkupljivača – ZEOS sistem, piše Crna hronika.


Demonstracija opreme kompanije Typhoon HIL na Simpozijumu o kontrolerima za mikromreže i distribuirane energetske resurse organizovanom na univerzetutu MIT 2017. godine\nSoftver je svugde. Ne samo u svojim očiglednim pojavnim oblicima poput aplikacija u telefonima, tabletima, računarima, pametnim satovima i televizorima, ili servisima na internetu. Softver je u svakoj pori našeg života, od kućnih poslova do struje u utikačima čiju dostupnost uzimamo zdravo za gotovo. Softver je u sistemima za pomoć u vožnji. U klima uređajima koji prate nivo komfora u prostoriji. U naprednom programu za vađenje fleka mašine za veš. U punjačima za telefone (i u bateriji gde produžava njen vek trajanja, te sprečava pregrevanje i eksploziju). U glavi tuša koja menja boju zavisno od temperature vode kojom se tuširamo. U avionskim sistemima koji olakšavaju rad pilotima i čine avio prevoz najbezbednijim oblikom prevoza. Integrisani kontrolni softver je sveprisutan.\nMeđutim, metode obezbeđivanja kvaliteta ove vrste softvera nisu u potpunosti ispratile njegovu ekspanziju. Prizemljene flote novih modela aviona, hitna nadogradnja softvera koji kontroliše papučicu gasa u automobilima, povlačenje udarnog modela mobilnog telefona, opoziv 10.000 električnih trotineta… Ovo su samo primeri koji su dospeli do očiju javnosti, dok stotine hiljada sitnijih softverskih bagova prolaze kao novi sastavni deo života koji većina ljudi rešava paljenjem i gašenjem uređaja.\nPostoji, međutim, oblast gde je kvalitet kontrolnog softvera kritičan za funkcionisanje celokupnog društva i privrede, i gde se trošak paljenja i gašenja sistema, da bi se otklonio softverski kvar, meri milionskim gubicima: energetika. Drastično povećanje broja softverski kontrolisanih uređaja u energetskom sistemu i unapređenje distributivne mreže za potrebe elektrifikacije drumskog saobraćaja prolaze van očiju javnosti, uprkos tome što neprestana dostupnost struje predstavlja temelj savremenog načina života, što zahteve za kvalitet softvera koji ovim sistemima upravlja podiže na jedinstven nivo.\nKompanija Typhoon HIL Inc., čiji se istraživačko razvojni centar nalazi u Srbiji, stvorila je najbolje rešenje za razvoj novih softverski kontrolisanih uređaja i sistema iz oblasti energetske elektronike, bez obzira na to da li su pravljeni da rade nezavisno od distributivne mreže ili da budu spojeni na nju. Upotrebom ovih rešenja, kontrolni softver može automatski da se testira u svim fazama razvoja - od prototipa do nadogradnje softvera u postojećim uređajima. Pri tome, ova rešenja odgovaraju na sve ključne izazove s kojima se visokotehnološke firme susreću: produktivnost, bezbednost, nedostatak kvalifikovane radne snage i specifičnost internih procesa razvoja.\nKontrolni softver čine desetine hiljada linija koda koji su kolaborativno razvijali programeri iz jednog ili više, nekada geografski odvojenih, timova. Ovakva kompleksnost zahteva detaljno testiranje. Paradoksalno, broj inženjera u razvoju softvera često je i do pet puta veći od broja inženjera koji se bave testiranjem i kontrolom kvaliteta.\nTyphoon HIL Microgrid Testbed, potpuno vertikalno integrisano rešenje za razvoj kontrolnog softvera baziran na testiranju\nUpravo zbog toga, od timova koji se bave testiranjem i kontrolom kvaliteta očekuje se izuzetan nivo produktivnosti. Rešenja kompanije Typhoon HIL odgovaraju na ovaj izazov kroz mogućnost potpune automatizacije testiranja uz automatsko generisanje izveštaja. Na taj način, test inženjeri mogu na najbrži mogući način da obezbede povratnu informaciju razvojnom timu o kvalitetu novonapisanog kontrolnog softvera. Time se stvara neprestana povratna petlja između razvojnog tima i tima za kontrolu kvaliteta, koja obezbeđuje da čak i najmanje iteracije softvera budu proverene u hiljadama različitih test scenarija i da se svaka greška uoči skoro momentalno.\nProduktivnost povećava i vertikalna integracija: kompletan softver i hardver proizvodi Typhoon HIL, pa testiranje može odmah da počne, bez dugotrajne integracije i podešavanja različitih delova test okruženja od različitih proizvođača. Upravo zbog toga, vodeći svetski proizvođači - Schneider Electric, ABB, Woordward, AVL i stotine drugih - koriste Typhoon HIL rešenja za razvoj i predsertifikaciju solarnih pretvarača, sistema za skladištenje električne energije, kontrolnih sistema za elektromotore, sistema za upravljanje mikromrežama i slično.\nBez obzira da li se razvija softver za pretvarač od 3 kW, pogonski sistem električnog automobila od 300 kW, punjači za električne automobile od ukupno 1 MW ili kontroler mikromreže od 5 MW, Typhoon HIL omogućava da se kontrolni softver testira bez ikakvog rizika, na radnom stolu, tj. bez potrebe da se koriste skupa laboratorijska postrojenja. HIL emulatori sa vremenskim korakom od 50 ns emuliraju energetski deo uređaja (npr. IGBT tranzistore, elektromotore, baterijske ćelije itd.), dok se kontrolni softver povezuje direktno na emulaciju. Budući da kontrolni softver "ne zna" da u stvari upravlja emuliranim energetskim sistemom, inženjeri mogu da direktno testiraju ponašanje softvera, bez rizika - poput kratkih spojeva, uništenih prototipa ili čak eksplozija - koji su neminovnost tradicionalnog testiranja.\nOsim povećane produktivnosti i inherentne bezbednosti, ovakvo rešenje omogućava i da se prevaziđe nedostatak kvalifikovane radne snage, jer postojeći inženjerski kadar može da obavi trostruko ili četvorostruko više testiranja uz manji utrošak vremena. Konačno, pošto se automatizacija testiranja bazira na trenutno najpopularnijem programskom jeziku - Pythonu - svaki tim može da testiranje prilagodi svojim procesima u svega nekoliko dodatnih linija automatizacionog koda.\nNa ovaj način, razvoj baziran na testiranju neizostavno povećava kvalitet softvera, a kroz povećanje produktivnosti i rano otkrivanje grešaka pojeftinjuje njegov razvoj, čime i Typhoon HIL i korisnici njihove opreme daju opipljiv doprinos razvoju nove, transakcione energetske mreže, te digitalizaciji, dekarbonizaciji i decentralizaciji električne energije.


ELIOT ENGEL: Prepoznajte da je Kosovo nezavisno i ne krivite takse za trenutnu situaciju | DNEVNE\nELIOT ENGEL: Prepoznajte da je Kosovo nezavisno i ne krivite takse za trenutnu situaciju\n“Mislim da je dijalog uvek važan i verujem i nadam se da dijalog uklanja mnoge prepreke i pozivam obe strane da otpočnu razgovore odmah. Ako nema razgovora, nema ni napretka. Moramo se pokrenuti, jer ova situacija predugo traje”, rekao je Engel u intervjuu za Radio slobodna Evropa (RSE). Engel koji je 3. jula u Beogradu razgovarao sa predsednikom Srbije Aleksandrom Vučićem, a potom otišao na Kosovo, ocenio je da je sadašnja situacija “nastala i pre taksi” i da nije fer okriviti uvođenje taksi.\n“Važno je da Vlada Srbije prepozna i razume da postoji nezavisna država Kosovo i da će ta država ostati nezavisna. Nadam se da će Srbija i Kosovo imati dobre odnose, od toga bi korist imale obe države i ceo region. Voleo bih da vidim da obe države budu primljene kao članice u EU i mislim da bi svaka država trebalo da pomogne onoj drugoj”, dodao je.\nEngel je naglasio da Priština i Beograd “treba da sednu zajedno što je pre moguće i da nijedna strana ne bi trebalo da koristi izgovore za to da sedne i razgovara”.\n“Ukoliko krenemo tim putem, nikada nećemo imati razgovore. I svaki put ćemo ukazati na tri stvari koje druga strana radi i odbiti da razgovaramo i onda ćemo imati zastoj iz godine u godinu. Ne bi trebalo da postoje izgovori u ovom trenutku da ne sedne i ne razgovara”, rekao je.\nNa konstataciju da obe strane očekuju inicijativu više od SAD nego od EU, Engel je rekao da se boji da su “druge stvari na kojima Trampova administracija trenutno radi potisnule u drugi plan učešće ili pažnju SAD”.\n“SAD bi trebalo ponovo da obrate više pažnje na razliku u mišljenjima Albanaca na Kosovu i Srba. Mislim da su SAD država kojoj obe zemlje veruju, nadam se da bismo mogli više vremena posvetiti tome, na način na koji su to radile prethodne administracije, pre svega mislim na administraciju Bila Klintona i Džordža Buša. Velika energija je uložena i velika pažnja posvećena problemima na Balkanu, danas ne toliko, i mislim da je to greška”, dodao je.\nEngel je ocenio da su njegovi razgovori sa Vučićem “bili dobri i iskreni”.\n“Ne slažemo se oko svega, ali slažemo se oko toga da ljudi moraju da pokušaju da naprave iskorak po ovom pitanju, tako da idem i na Kosovo. Zatim ću se vratiti u Vašington i nadam se da ću izvestiti administraciju u Vašingtonu o onome što sam čuo”, rekao je.Govoreći o mogućnosti korekcije granice Kosova i Srbije Engel je rekao da je ;skeptičan oko korekcije granica na Balkanu. ;\n“Mislim da je problem sa tim to što kada jednom počnete da menjate granice, gde se to završava? Verujem da ne možete izvršiti korekciju granice samo sa Srbijom i ne pomisliti da će i Republika Srpska želeti da promeni svoje granice. Bojim se da ako se to pitanje jednom otvori, to može postati Pandorina kutija, a svi smo svesni ratova koji su se vodili na prostoru Balkana svih ovih godina. Veoma sam svestan toga. Ne verujem da je to tako lako kao što se čini”, naveo je.\n“Idem tamo pre posete Prištini… Želim da čujem šta ljudi tamo imaju da kažu, da li razmišljaju o pitanjima koja ste mi vi postavili, želim da čujem šta misle o njima”, rekao je. Na pitanje šta bi u ovom momentu moglo biti realno za očekivati kao moguće konačno rešenje odnosa Kosova i Srbije, Engel je rekao da bi Srbija trebalo da prihvati da je izgubila Kosovo, da Kosovo više nije deo Srbije.\n“Srbija treba to da prihvati, jer ako ne prihvati, ne može da očekuje mir. I mislim da se to odnosi i na Srbiju i na Kosovo. Nadam se da će Beograd biti više zainteresovan za budućnost svih ljudi na Balkanu”, rekao je.\nEngel je ocenio da je Srbija “jako značajna zemlja u regionu” i da “može biti lider”, ali, kako je dodao, ” ako će nastaviti da se pretvara da se tokom 1999. i kasnije ništa nije dogodilo, to nije dobar način da se počne”.\nOn je rekao da će “na kraju i srpski Ustav morati da se promeni, jer Kosovo zaista više nije deo Srbije”.\n“Tamo imate milion i po Albanaca i veoma mali procenat srpskog stanovništva, a od toga jedan deo njih više ne želi da živi tamo. Prosto moramo da se suočimo sa novom realnošću, i što pre Beograd to shvati, bolje će biti za sve”, rekao je.\n“Znate, mir se pravi sa protivnicima, mir se ne pravi sa saveznicima i mislim da te dve komponente, Kosovo i Srbija, moraju da postignu mir među sobom, a ako ja u tome ikako mogu da pomognem, ja nudim sebe i svoje sposobnosti. A ako neko misli da ne mogu biti od pomoći, i to je u redu, ali ja verujem da ljudi na Kosovu, gde su etnički Albanci u ogromnoj većini, takođe imaju prava da se bore za sebe, a da Srbija ima pravo da bude snažan lider u regionu”, rekao je.\n“Jedini komentar je da taj slučaj mora biti rešen što je pre moguće, što očigledno može da uradi jedino gospodin Vučić, koji može da odluči da li želi to da reši ili ne. Nadam se da će moji apeli i apeli drugih ljudi upućeni njemu imati težinu i da će se razumeti da ono što je ispravno je zapravo dobro i za Srbiju, da se taj slučaj nekako privede kraju, jer je sada poput rane koja je uvek otvorena i koja nikad ne zarasta”, rekao je Engel za RSE.\n(Dnevne.rs/Izvor: Beta, Tanjug)


RTCG - Radio Televizija Crne Gore - Nacionalni javni servis :: Politika :: U narednom periodu zatvaramo poglavlja\nMARKOVIĆ S TAJANIJEM 26. 01. 2017. 13:10 >> 13:20 1\nMARKOVIĆ S TAJANIJEM\nU narednom periodu zatvaramo poglavlja\nCrna Gora uspješno napreduje ka članstvu u Evropskoj uniji (EU), a u narednom periodu bi mogla biti zatvorena i određena pregovaračka poglavlja, poput onog o vanjskim odnosima, saopšteno je nakon sastanka crnogorskog premijera Duška Markovića i predsjednika Evropskog parlamenta (EP) Antonija Tajanija.\nMarković je, nakon sastanka sa Tajanijem, tokom zvanične posjete Briselu, kazao da je sa predsjednikom EP razgovarao o važnim ne samo političkim, već i bezbjednosnim pitanjima, važnim za Zapadni Balkan i EU.\n„Sa zadovoljstvom smo konstatovali da Crna Gora uspješno napreduje na putu ka članstvu u EU“, kazao je Marković na konferenciji za novinare.\nKako je rekao, nova poglavlja su pripremljena za otvaranje i optimista je da će za vrijeme malteškog predsjedavanja biti otvorena nova poglavlja.\n„Vjerujem da ćemo u ovom periodu imati priliku da otvorimo jedno novo poglavlje u odnosima sa EU, a to je i zatvaranje pregovaračkih poglavlja, kao što je poglavlje 30, jer je Crna Gora ispunila sve uslove u tom smislu i dosledno usaglašava i slijedi spoljnu politiku EU“, kazao je Marković.\nOn i Tajani su, kako je rekao, saglasni da je partnerstvo između crnogorskog parlamenta i EP veoma razvijeno.\n„Rekao sam i da Vlada želi da razvija to partnerstvo sa EP i u tom kontekstu je Tajani otvorio pitanje ekonomske diplomatije i kroz taj model stvaranja uslova za dolazak renomiranih kompanija, pokretanja novog biznisa u Crnoj Gori i regionu“, dodao je Marković.\nTajani je saopštio da je sa Markovićem razgovarao o procesu pristupanja EU, spoljnoj i bezbjednosnoj politici i interparlamentarnoj saradnji, ekonomskoj diplomatiji, bezbjednosti, migracijama, pitanjima terorizma.\nOn je podsjetio da je Crna Gora počela pregovore sa EU 2012. godine i da dje osad otvoreno 26 poglavlja.\nPrema njegovim riječima, dobar napredak postignut je u nekim od tih oblasti.\n„Pozdravljam puno usklađivanje Crne Gore sa pozicijama EU u oblasti spoljne i bezbejdnosne politike“, rekao je Tajani.\nOn je istakao dobru saradnju između EP i crnogorskog parlamenta, navodeći da će Odbor za spoljne poslove EP naredne sedmice, u ponedjeljak, raspravljati o svom nacrtu izvještaja o Izvještaju Evropske komisije za 2016. godinu.\nDuško Marković CG - EU Antonio Tajani\nPravosuđe da ima više rezultata\nIzbor Đukanovića dobra vijest\n05. 06. 2018. 6\nKljučno podizanje kvaliteta procesa integracija\nCG se pridružila EU ISA² programu za bolje javne usluge


Peskov: Nadamo se da će razgovori sa SAD biti u januaru\nTanjug 22. decembra 2021. 19:35\nMOSKVA – Portparol Kremlja Dmitrij Peskov izrazio je nadu da će razgovori o predlozima Moskve za bezbednosne garancije početi u januaru.\n„Znate da su konkretni predlozi Rusije, dva nacrta sporazuma o bezbednosnim garancijama formulisani i predati Vašingtonu i evropskim državama“, izjavio je Peskov, prenosi TAS S.\nOn je rekao da ruska strana smatra da pre otpočinjanja razgovara o novom samitu Putin-Bajden kroz njihov lični sastanak, treba da se vidi kakav je konkretan odgovor SAD i njihovih evropskih saveznika na iznete predloge.\nPeskov je rekao da su već dogovoreni formati pregovora u vezi sa bezbednosnim garancijama.\n„Nadaćemo se da će oni početi u januaru“, poručio je portparol Kremlja.\nRuski predsednik Vladimir Putin rekao je nedavno da su Moskvi potrebne pisane garancije da se NATO neće širiti na istok, pošto se ranije izjave zapadnih zvaničnika nisu ostvarivale, odnosno, ostajalo je sve na rečima, navodi TAS S.\nPrema Peskovu, Rusija je spremna da odmah počne pregovore o nacrtu dokumenata oko bezbednosnih garancija sa američkim savetnikom za bezbednost DŽejkom Salivenom, a zamenik ministra spoljnih poslova Sergej Rjabkov bi predstavljao Moskvu na ovim razgovorima.


Nova pravila iz EU za zapadni Balkan: Đukanović otkrio detalje sastanka sa Mogerini – Haber.ba\nNova pravila iz EU za zapadni Balkan: Đukanović otkrio detalje sastanka sa Mogerini\nZapadni Balkan potreban je Evropskoj uniji i važno je da u Briselu ne posustaje optimizam da je budućnost regiona u toj zajednici, ocijenio je crnogorski predsjednik Milo Đukanović.\nMogherini sa liderima zemalja Zapadnog Balkana - Twitter\nĐukanović je istaknuo da su se na sinoćnjem sastanku u Briselu, koji je za lidere zapadnog Balkana priredila visoka predstavnica EU za vanjske poslove i i sigurnosnu politiku Federika Mogerini (Federica Mogherini), čule ocjene da su posljednje odluke EU razočaravajuće i da su na neki način ugrozile vjerodostojnost politike prema zemljama regiona, piše “Srna”.\nOn je rekao da je na sastanku usaglašen stav da takva politika prema zapadnom Balkanu nije u najboljem evropskom interesu sa stanovišta regiona, saopšteno je iz kabineta predsjednika Crne Gore.\n– Mi nismo samo zemlje Balkana nego i evropske zemlje, koje, samim tim, imaju potrebu i mogućnost da govore o perspektivi naše zajedničke evropske kuće – istaknuo je Đukanović i dodao da su zemlje Zapadnog Balkana riješene da i dalje teže onome što je evropski sistem vrijednosti.\n“Večernje novosti” objavile su jučer da će Brisel zemljama regiona koje žele da postanu dio evropske porodice, najvjerovatnije na sljedećem samitu EU – zapadni Balkan u maju, servirati nova pregovaračka pravila o pristupanju.\nU igri je trenutno više modela, a svaki ide u pravcu da zemljama kandidatima, umjesto proširenja, bude ponuđena neka vrsta privilegiranog partnerstva s EU, tačnije ekonomska integracija bez formalnog članstva.\nTeme:Brisel, EU, Federica Mogherini, izdvojeno, Milo Đukanović, pravila, Zapadni Balkan


Digitalno doba dalo podsticaj medijskom pluralizmu\nBeograd, 16. septembar 2021.\nPotpredsednica Vlade Republike Srbije i ministarka kulture i informisanja Maja Gojković istakla je danas da su ubrzani tehnološki razvoj i prisustvo velikih telekomunikacionih sistema doprineli visokom nivou medijskog pluralizma u regionu i Srbiji.\nGojković je, na otvaranju 8. regionalne konferencije o trendovima u telekomunikacijama i medijima „Digital 2021“, ocenila da je masovna upotreba interneta značila i promenu načina proizvodnje, širenja i prijema vesti, pri čemu su medijski sadržaji postali dostupniji i došlo je do porasta konzumenata.\nPrema njenim rečima, u našoj zemlji posluje veći broj kablovskih i operatera mobilne telefonije, što je osnov za jačanje konkurentnosti i zdravu tržišnu utakmicu.\nOna je istakla da podatak da danas u Srbiji postoji i radi približno 2.400 medija garantuje najraznovrsniju medijsku ponudu, zahvaljujući kojoj svaki građanin može slobodno da izabere koju i kakvu vrstu informisanja želi.\nPotpredsednica Vlade je ukazala na to da su društvene mreže postale najčešći izvor informisanja, pogotovo kod mlađih generacija i da su bitan element u kreiranju javnog mnjenja.\nGojković je upozorila na to da je primat društvenih mreža nad tradicionalnim medijima doneo povećani obim širenja lažnih vesti i dezinformacija.\nPrema njenim rečima, mnogi korisnici društvenih mreža nemaju svest o tome da su i sami izvor informacija, samim tim ne poštuju profesionalne medijske standarde i etiku, niti za njih postoje mehanizmi odgovornosti.\nOd velike važnosti za čitavo društvo jeste da naučimo da već kroz selekciju vesti napravimo filter i među njima prepoznamo one lažne, istakla je potpredsednica Vlade.\nGojković je rekla da je očigledno da su novi mediji i tehnologije, ali i promena načina svakodnevnog života, uticali na to da značajan broj medija ubrza svoj prelazak na digitalni nivo, dodavši da se sa pojavom podkasta iz korena menja pristup u procesu informisanja.\nLično, ne bih bila srećna da bilo koji tehnološki napredak potpuno skrajne tradicionalne medije, kao što su štampa i radio. Ne samo zbog važnih uloga koje su ti mediji imali u ljudskoj istoriji, već i zbog toga što su mnogi od njih specijalizovani za različite društvene oblasti, a tu pre svega mislim na kulturu, istakla je ona.\nGojković je napomenula da digitalno doba nije samo dalo podsticaj medijskom pluralizmu, već je u našoj zemlji stvorilo plodno tle za jačanje kinematografije i filma kao izuzetno bitnog medija.\nOna je predočila da je, zahvaljujući primeni Uredbe o podsticajima investitoru da u Republici Srbiji proizvodi audio-vizuelno delo, filmska industrija u prethodnih par godina doživela snažan zamah i postala ozbiljna privredna grana.\nPrema njenim rečima, Srbija je po broju snimljenih filmova i serija u 2019. godini dostigla svoj istorijski vrhunac i taj broj bi nastavio da raste da nije bilo pandemije.\nOsim što u velikoj meri pogoduje produkciji filmova autora iz Srbije, kako je naglasila, privlačenje stranih i domaćih filmskih producenata podrazumeva korišćenje lokalnih profesionalnih i materijalnih resursa, zapošljavanje velikog broja ljudi, povećanje broj noćenja i ugostiteljskih usluga.\nOna je prenela da snimanje velikog broja filmova na atraktivnim lokacijama u Srbiji znači i dobru reklamu u drugim državama, uz napomenu da su analize pokazale da se na dinar koji dodeljuje država, u budžet vraća devet.\nGojković je naglasila da pravovremeno i istinito informisanje predstavlja osnovu za svako demokratsko društvo i da je zato to ministarstvo preduzelo korake radi unapređenja ove izuzetno važne društvene oblasti, objasnivši da je reč o korekciji postojećih medijskih zakona, kao i podsticanju i afirmisanju medijske pismenosti, u saradnji sa Uneskom.


Fokus grupa "Finansiranje medija iz javnih budžeta", 15.05.2018.\ndiskusiju - Fokus grupa "Finansiranje medija iz javnih budžeta"\nu okviru projekta "Mediji i javni ugled"\n15. maja/svibanja 2018. godine\nVijeće za štampu u Bosni i Hercegovini organizuje diskusiju u okviru projekta “Mediji i javni ugled” - Fokus grupa pod nazivom “Finansiranje medija iz javnih budžeta”, koja će se održati u utorak, 15. maja/svibnja 2018. g. u Sarajevu, Hotel Bosnia sa poečtkom u 11:30h.\nCilj Fokus grupe jeste da se predlože moguća rješenja problema koji proizilaze iz nedovoljne transparentnosti finansiranja medija iz javnih budžeta.\nDiskusiji će prisustvovati urednici, novinari, predstavnici akademske zajednice i institucija vlasti.\nRegulisanje transparentnosti medijskog vlasništva i finansiranja su zahtjevi koji stoje pred medijskom industrijom i vlastima BiH posljednjih nekoliko godina i sastavni su dio zahtjeva prema BiH u više izvještaja o napretku države u procesu EU integracija. Također, uspostava globalnog sistema razmjene informacija o vlasništvu nad kompanijama doprinos je svjetskim nastojanjima sprječavanja korupcije i pranja novca, zbog čega demokratski sistemi vlasti i države razvijaju vlastite mehanizme transparentnosti i monitoring u ovoj oblasti.\nRegulativni i zakonski okvir medijskog vlasništva u BiH je nerazvijen, ne postoji mehanizam sprečavanja koncentracije medijskog vlasništva, transparentnost indirektnih vlasnika medija je krajnje upitna, a obrasci finansiranja medija iz javnih budžeta omogućavaju proizvoljne odluke i zloupotrebe.\nU novembru 2017. predstavljen je Izvještaj o finansiranju medija i transparentnosti medijskog vlasništva, sa pregledom aktualnih regulativa u svijetu i našoj Regiji, te prijedlogom supstancijalnih preporuka unaprjeđenja pravnog okvira i politika u Bosni i Hercegovini. Navedena analiza i preporuke (koje šaljemo uz ovaj poziv) osnova su za stručnu, otvorenu i fokusiranu raspravu unutar profesionalne medijske zajednice i donositelja odluka, s ciljem izrade nacrta legislative o transparentnosti medijskog vlasništva i finansiranja medija.\nFokus grupa se realizuje u okviru projekta „Mediji i javni ugled“, koji sprovodi Konzorcij od četiri organizacije u BiH, uz podršku EU Delegacije u BiH: Vijeće za štampu u BiH, Media centar, JaBiHuEU i Udruženje/udruga BH novinari. Projekat “Mediji i javni ugled” je usmjeren na pripremu zakonskog okvira za regulaciju transparentnosti medijskog vlasništva, finansiranja medija i oglašavanja u BiH. Ove oblasti su od posebnog značaja za slobodu izražavanja, zaštitu novinara i sprečavanje pritisaka na medije i novinare, a motivisani su političkim i finansijskim razlozima. Istovremeno, projekat slijedi EU standarde transparentnosti medijskog vlasništva i medijskog pluralizma, i zaštitu vrijednosti novinarske profesije i ugleda u javnosti.


Bajramske poruke o nezavisnosti Kosova\nČelnici institucija Kosova i političkih partija poručili su muslimanskim vernicima da Kosovo ide ka sigurnoj budućnosti, formiranju suverene i nezavisne države.\nKlanjanjem bajram namaza u džamijama širom Kosova počelo je obeležavanje Ramazanskog ili Fiter bajrama. Hiljade vernika prisustvovalo je centralnoj manifestaciji u Velikoj džamiji u Prištini, koju su vodili najviši verski velikodostojnici.\nPozivi na solidarnost, toleranciju i jedinstvo su glavne poruke verskih i političkih lidera Kosova povodom Ramazanskog Bajrama. Kosovski muftija Naim Trnava je u obraćanju vernicima rekao da jedan narod može opstati samo ako ima moral, a ako ga izgubi izgubiće i sebe. Trnava je poželeo da za sledeći Bajram Kosovo bude nezavisno.\n“Tražimo da na Kosovu vlada mir, tolerancija i da svi damo doprinos za bolju budućnost do stvaranja nezavisne države”, rekao je kosovski muftija.\nHiljade muslimanskih vernika prisustvovalo je glavnoj ceremoniji obeležavanja Bajrama u Velikoj džamiji u Prištini. Ceremoniji su prisustovali i politički lideri koji su u čestitkama pozvali na toleranciju, mir i formiranje nezavisne države. Šef UNMIK-a Joakim Riker je pozvao muslimanske vernike na Kosovu na dijalog i saradnju.\nPredsednik Kosova Fatmir Sejdiu je poručio da se bajram obeležava sa zajedničkim ciljem formiranja nezavisne države. “Ovaj Bajram slavimo ujedinjeni oko cilja naroda Kosova za slobodom i nezavisnošću. U ovom osetljivom periodu gradjani Kosova su pokazali zrelost u procesu izgradnje nezavisne, pravne i demokratske države, sa evroatlantskom perspektivom”, kaže se u saopštenju Sejdiua.\nPremijer Agim Čeku (Çeku) pozvao je na jedinstvo i hrabrost u donošenju važnih odluka.\n“Potrebni su nam hrabrost i volja kako bismo doneli prave odluke u pravo vreme, potrebno nam je i jedinstvo u odlukama koje se od nas očekuju”, kaze Čeku.\nLider opozicione Demokratske partije Kosova, Hašim Tači (Hashim Thaçi) je čestitajući Bajram izrazio uverenje da Kosovo ide ka sigurnoj budućnosti i izgradnji suverene i nezavisne države.\nProslava Bajrama na Kosovu se odvija uoči nastavka pregovora o statusu Kosova, u nedelju u Briselu. Članovi Pregovaračkog tima Kosva imaće direktne razgovore sa predstavnicima Beograda, uz posredovanje medjunarodne “trojke”. Kosovski pregovarači su izjavili da će do 10. decembra postovati pregovarački plan Kontakt grupe, dok će posle tog perioda zatražiti od medjunarodne zajednice da se donese odluka o statusu.


Ponosan na srpske korene: Šta je po preuzimanju dužnosti rekao novi komandant Bondstila - 20.03.2018, Sputnik Srbija\nPonosan na srpske korene: Šta je po preuzimanju dužnosti rekao novi komandant Bondstila\nU bazi Kfora u Bondstilu obavljena je primopredaja dužnosti komandanta Multinacionalne borbene grupe Istok, a novi komandant američke vojske na Kosovu biće... 20.03.2018, Sputnik Srbija\n23:18 20.03.2018 (Osveženo: 23:27 20.03.2018)\n© Foto : Brankica RistićBroj tenkova, helikoptera i vojnika se ne odaje zvanično\nU bazi Kfora u Bondstilu obavljena je primopredaja dužnosti komandanta Multinacionalne borbene grupe Istok, a novi komandant američke vojske na Kosovu biće pukovnik srpskog porekla Nik Dučić.\nOn je nakon primopredaje dužnosti rekao da uloga Kfora ostaje ista — doprinos slobodi kretanja i bezbednom okruženju, prenosi RTK na srpskom jeziku.\n„Mi ćemo nastaviti da nepristrasno podržavamo razvoj, stabilnost i mir u celom regionu. Ova misija za mene ima veliki značaj. Ja sam prvi američki oficir srpskog porekla koji će komandovati Multinacionalnom borbenom grupom Istok. Privilegovan sam što sam ovde i daću sve od sebe kako bih uspešno doprineo bezbednom okruženju“, rekao je Dučić.\nLazanski: Srbin na čelu Bondstila neće nam doneti ništa (foto)\n20 Mart 2018, 18:07\nDučić je dodao i da će nastaviti saradnju sa srpskom vojskom.\n„Nastavićemo misiju zajedničkog patroliranja sa srpskim oružanim snagama. Pre neki dan sam se sastao sa srpskim komandantom odgovornim za te zajedničke patrole i bilo je odlično. Radujemo se zajedničkoj saradnji i tokom ove rotacije“, zaključio je Dučić.\nDučić je na Kosovo stigao kao komandant 79. pešadijske brigade Nacionalne garde Kalifornije, a dužnost komandanta Istočnog sektora preuzeo je od pukovnika Majkla Spraginsa.\nNik Dučić je završio je ratni koledž 2014. godine, a magistrirao je na Univerzitetu Merilend kao nuklearni inženjer, prenosi RTS.\nBio je angažovan i na projektu obuke ukrajinske vojske, smišljene kako bi oružane snage te države do 2020. godine bile u skladu sa NATO standardima, navodi se na njegovom Linkedin profilu.\nNa osnovu fotografija na internetu vidi se da je boravio i u Iraku 2011. i 2012. godine.\nNa Fejsbuk profilu pukovnik Dučić je lajkovao i stranice srpske crkve svetog Đorđa u San Dijegu i srpski klub Oplenac iz Toronta.\nNik Dučić ne krije svoju privrženost Srbiji. Njegova deca nose srpska imena, a sa članovima svoje porodice često posećuju srpske crkve u Americi.\nU svom prvom i kratkom obraćanju medijima na Kosovu i Metohiji pukovnik Dučić, koji je u južnu srpsku pokrajinu stigao još 20. januara, istakao je:\n„Prvi sam američki oficir srpskog porekla koji komanduje Multinacionalnom borbenom grupom istok. Američke trupe će pod mojom komandom nastaviti da pomažu razvoj stabilnog Kosova“, rekao je on.\nIma troje dece — sinove Ivana i Luku i ćerku Nataliju, a supruga mu se zove Tia. Svi oni upisani su kao donatori svečanosti povodom kanonizacije arhimandrita Sebastijana i episkopa Mardarija u srpskoj Crkvi sveti Stefan u Alhambri u Kaliforniji, prenosi Blic. Na istom događaju bio je prisutan i srpski patrijarh Irinej.


Počinje suđenje Osmanu Mehmedagiću, ročište 17. decembra Suđenje direktoru Obavještajno-sigurnosne agencije (OSA) Bosne i Hercegovine Osmanu Mehmedagiću pred Sudom BiH počet će 17. decembra.\n05. 12. 2020. u 18:37 Face.ba\nSudija u ovom predmetu bit će Branko Perić, a ročište je zakazano za 13 sati.\nPredmetom je obuhvaćen i rukovodilac iz OSA-e Muhamed Pekić. Oni se terete da su tokom augusta zloupotrijebili službeni položaj ili ovlaštenja, kao i resurse i kapacitete OSA-e radi privatnih interesa, da bi došli do informacija i fotografija o pošiljaocu anonimne krivične prijave protiv direktora te agencije.\nMehmedagić i Pekić su se 2. decembra izjasnili da nisu krivi.\nAdvokatica Mehmedagića Senka Nožica kazala je kako je proces politički motiviran te da je njen branjenik nevin.\nTužilaštvo BiH je 2. decembra donijelo naredbu o provođenju još jedne istrage protiv Mehmedagića i još dvije osobe također zbog zloupotrebe položaja ili ovlaštenja, ali u vezi sa nezakonitim imenovanjem i učešćem u radu Komisije Vijeća ministara BiH za postupanje po žalbama u predmetima sigurnosnih provjera.


Među brojnim značajnim datumima koji se u velikom broju zemalja obeležavaju jednom godišnje je 14. februar, kao svetski dan očuvanja energije. Ovaj datum uvek podseti kakav je pojedinačni i kolektivni odnos prema proizvodnji ( transformaciji ) i racionalnom korišćenju energije.\nKroz školovanje smo uglavnom naučili da je energija sposobnost tela da izvrši rad, te da postoje različiti oblici energije i da se energija ne može uništiti, niti iz ničega stvoriti, već se pretvara iz jednog oblika u drugi bez ikakvih gubitaka ( Džulov zakon ). Kroz nastavu fizike u osnovnoj i srednjoj školi izučava se mehanička energija ( potencijalna, kinetička i toplotna ), opšti zakon o očuvanju energije, a na višem stepenu obrazovanja detaljnije i nuklearna energija u okviru nastavnog predmeta atomska fizika.\nPolazeći od relevantne pretpostavke da je energija pokretač svih promena u društvu, pozabavićemo se pitanjem njene proizvodnje, ali i potrošnje. Postoje različiti izvori energije koje je čovek na sebi svojstven način koristio od njegovog postanka i tokom evolucije. Danas je aktuelno da govorimo o obnovljivim i alternativnim izvorima energije, te o energiji čija proizvodnja ne zagađuje životnu sredinu. Zalihe nafte i uglja sve su siromašnije, tako da su realne prognoze da će ovi izvori energije jednog dana presušiti i da se na vreme moramo okrenuti nekim drugim izvorima, kao što su energija vode, vetra, Sunca, biomase i drugih obnovljivih izvora. U svetu se sve više koriste automobili na električni pogon, a vetrogeneratori i solarni paneli postali su naša realnost. Pored obaveza u pristupnim pregovorima ka EU, korišćenje obnovljivih izvora energije je imperativ u promeni načina ponašanja i odustajanja od daljne gradnje termoelektrana koje rade na ugalj, zagađujući radnu i životnu sredinu. Istina je da plaćamo najjeftiniju električnu struju u Evropi, koja je nedavno poskupela ( 01.02.2021. ), ali će biti neodgovorno ako se to poskupljenje prvenstveno usmeri na povećanje ionako velikih zarada u EPS-u ( prosek oko 100.000 dinara ), a ne na traganju za racionalnim rešenjima u proizvodnji i distribuciji električne energije.\nDrugo, takođe važno pitanje je kako koristimo raspoloživu energiju. Pre svega, da li se ponašamo odgovorno, ili rasipnički, bez razmišljanja o najjeftinijem načinu grejanja koje je najveća stavka troškova u zimskom periodu, zameni klasičnih sijalica LED i štedljivim sijalicama, korišćenju dnevnog svetla svugde gde je moguće, isključivanju većine električnih uređaja dok ih ne koristimo i o načinu gradnje objekata koji obezbeđuje što manji gubitak energije. Štedljivo korišćenje energije ne podrazumeva narušavanje kvaliteta života, već niz konkretnih mera i aktivnosti koje će dovesti do promene načina ponašanja i odgovornijeg odnosa svih članova domaćinstva. Takve pozitivne navike stiču se od malih nogu, a ponašanje starijih treba da služi kao primer, ne samo u porodici, već i na radnom mestu, na ulici i na svim drugim mestima gde se koristi neki od oblika energije.\nNa kraju recimo da je koeficijent korisnog dejstva parametar o kome itekako moramo voditi računa kod preispitivanja racionalnog korišćenja energije. On je savršen ukoliko se približava broju jedan, ili ukoliko je odnos Ek : Eu blizu 100 procenata. Ako pojednostavimo taj odnos, korišćenje energije racionalno je ukoliko je veći koeficijent korisnog dejstva, koji se izražava u procentima. Prostije rečeno, ako je koristan rad približno jednak uloženom radu, koeficijent korisnog dejstva je blizu jedinice. Pošto se rad i energija mere istom jedinicom ( J - džul ), matematički gledano dolazimo do toga da je koeficijent korisnog dejstva neimenovan broj, te da „Perpetuum mobile“ niko još nije uspeo da napravi, mada je kroz istoriju bilo raznih poduhvata, čak i lažnih prezentacija u pravljenju idealne mašine koja bi proizvodila više energije nego što se u nju ulaže. Nauka je odavno proglasila taj zadatak nerešivim, jer se protivi prvom zakonu termodinamike: “Količina toplote predata nekom sistemu troši se na povećanje njegove unutrašnje energije, a drugi deo se pretvara u rad protiv spoljašnjih sila.”


PSG pita Vučića u čijem je interesu zataškavanje ubistva Ivanovića | Autonomija\nPSG pita Vučića u čijem je interesu zataškavanje ubistva Ivanovića\n"Da li mislite da bi istraga o naručiocima mogla da dovede do ljudi bliskih vlasti"\nPokret slobodnih građana (PSG) upitao je danas predsednika Srbije Aleksandra Vučića u čijem je interesu „zataškavanje“ ubistva političkog predstavnika Srba sa Kosova, Olivera Ivanovića koji je ubijen ispred prostorija svoje stranke 16. januara 2018. godine.\nVučića su upitali zbog čega istraga dve godine „stoji“ u mestu, da li misli da je izgovor da se informacije u javnost ne iznose u interesu istrage relevantan, kao i ko je isključio kamere deset minuta pre ubistva i gde su snimci sa 17 sigurnosnih kamera koje su postavljene na lokalima u neposrednoj blizini mesta zločina.\n„Da li mislite da bi istraga o naručiocima mogla da dovede do ljudi bliskih vlasti“, upitao je PSG u saopštenju.\nPSG je istakao da je nakon atentata nastala atmosfera koja govori da aktuelna vlast nema interes da rasvetli taj slučaj i da je to ubistvo na srpsku političku scenu donelo novu dimenziju „mraka koji iz dana u dan postaje sve tamniji“.\n„Atentat koji nam je jasno stavio do znanja da je po život opasno misliti i delovati drugačije i dalje je nerasvetljen. Ne zna se ko je ubio Olivera, na koji način, a nepoznato je i ko je naručilac kao i glavni motiv ovog ubistva. Situacija u kojoj nemamo odgovore na tri ključna pitanja samo pokazuje nesposobnost nadležnih organa da samostalno i objektivno obavlja svoj posao“, naveo je PSG.\nPokret je ocenio da ni dve godine kasnije ne postoje odgovori na ključna pitanja u vezi sa ubistvom, ali da je poznato da je ubistvu prethodila „atmosfera sistmskog crtanja mete na čelu“ spotovima emitovanim na televiziji sa nacionalnom frekvencijom.\n„Visoki funkcioneri Srpske napredne stranke (SNS) koji su Olivera Ivanovića označavali kao izdajnika i centralnog krivca za lošu poziciju Srba na Kosovu i Metohiji sada ga predstavljaju kao mučenika“, dodao je PSG.


Predlog da Skupština usvoji Deklaraciju protiv homofobije | N1 Srbija\nPredlog da Skupština usvoji Deklaraciju protiv homofobije\n09.09.2016. |18.12 >18.13 |\nSkupštinski odbori za ljudska i manjinska prava i ravnopravnost polova i za evropske integracije odlučili su danas da upute predlog Skupštini Srbije da usvoji Deklaraciju protiv homofobije, kao i Nacionalnu strategija protiv nasilja, pogotovo protiv nasilja nad LGBT osobama.\n"Naši odbori će uputiti zahtev da se usvoji Deklaracija protiv homofobije kako bi se jasno iskazao stav Skupštine Srbije prema tom pitanju", rekla je predsednica Odbora za evropske integracije Marinika Tepić na zajedničkoj sednici dva odbora, na kojoj se raspravljalo o položaju i pravima LGBT osoba u Srbiji.\nOna je navela da je jednoglasno odlučeno i da u Skupštinu bude upućena inicijativa za usvajanje Nacionalne strategije protiv nasilja, pogotovo nasillja nad LGBT populacijom i vršnjačkog nasilja zbog pretpostavljene seksualne orijentacije.\nPredsednik Odbora za ljudska i manjinska prava i ravnopravnost polova Meho Omerović ocenio je da u 2016. godini ostvaren vidan napredak u položaju LGBT osoba i da postoji spremnost i politička volja Skupštine Srbije da pripadnici LGBT učestvuju u njenom radu.\nOn je kazao i da predstoji još promena kako bi se LGBT osobe osećale potpuno sigurno i zadovoljno u ostvarivanju svojih prava, ali da veruje da će predstojeća Nedelja ponosa i Parada ponosa 18. septembra proteći mirno i u duhu tolerancije.\nJedan od organizatora Parade ponosa Boban Stojanović ocenio je da inicijative koje će dva odbora uputiti Skupštini šalju dobru poruku da su svi jednaki i da se prava svih moraju poštovati. "Drago mi je da se stvorila pozitivna klima i da će ovim dokumentima biti poslata nedvosmislena poruka da je država uz LGBT osobe", kazao je on.\nSkupština Srbije homofobija\nJos ovi napredni da usvoje i eto prve dobre stvari koju su uradili\nA zakon o poreklu imovine može da čeka.\nIstovremeno i deklaraciju protiv finansiranja fudbalskih klubova i problem resen


Šta čini investiciju u nekretninu “sigurnim novcem”? | Gde Investirati\nŠta čini investiciju u nekretninu “sigurnim novcem”?\nJuly 19, 2017\tComments 0\nPronaći idealan stan u Beogradu do pre nekoliko godina bilo je skoro nezamislivo.\nFenomen rušenja zidova i „prekrajanja“ beogradskih stanova je na duhovit način opisan u romanu “Magija Beograda”: “Kuhinju smo prebacili u ostavu (šta će nam tako velika kuhinja?), tako da smo dobili dnevnu sobu, a od spavaće sobe pregrađene plakarom, dve potpuno odvojene prostorije – jednu za nas, drugu za dete, koje će uskoro morati da ima svoj prostor…”\nU Beogradu 21. veka stvari su se značajno izmenile. Izgradnja višespratnica sa dobro promišljenim planom, rasporedom prostorija i u najpogodnijem mogućem okruženju postaje sve učestalija pojava. Ideja je da se kupci, nakon jedne od najvećih investicija u svojim životima, usele u novi dom i tu započnu novi život, zasnovan na konceptu što ugodnijeg stanovanja u gradu koji večno nastaje i dograđuje se.\nStručnjaci za nekretnine zapažaju da se tokom poslednjih godina struktura kupaca stanova u Beogradu izmenila. Kako je istakla Katarina Lazarević, licencirani agent prodaje u agenciji „Kaća Lazarević nekretnine“, u proteklom periodu pokazalo se da mladi ljudi sve više investiraju u nekretnine.\nOvoj starosnoj grupi izuzetno su važni opremljenost i struktura stanova, izgled fasade, te blizina parkinga, prodavnica, škola, ali i stanice gradskog prevoza, pa je novogradnja postala naročito privlačna, s obzirom na to da neretko ispunjava navedene uslove. Lazarevićeva je naglasila i da su poželjna okruženja sa uređenim zelenim površinama i trim stazama.\n„Sve navedeno predstavlja trend u kome se razvija tržište nekretnina u Beogradu u rezidencijalnom segmentu, a na koje u ovom trenutku presudan uticaj ima Belgrade Waterfront.\nNajnovija stambena ponuda ovog dela grada – stambena višespratnica BW Parkview – obuhvata upravo navedene segmente. Njena izgradnja je već počela u neposrednoj blizini Save i starog gradskog jezgra. Ova zgrada omogućava vrhunsko rezidencijalno iskustvo, sa različitim sadržajima na dohvat ruke, poput savršeno uređenog parka bogatog zelenilom, sa uređenim travnjacima, prostorom za izložbe na otvorenom, mestom za venčanja i savremenim dečijem igralištem.\nSve ovo čini BW Parkview dobrom investicijom – kako za one koji žele da reše stambeno pitanje, tako i za investitore koji putem rentiranja žele da pametno plasiraju svoj novac. Posebno treba imati u vidu da se BW Parkview nalazi u neposrednoj blizini Kule Beograd, čija je izgradnja takođe u toku, a koja će u svom segmentu predstavljati revolucionarnu novinu na domaćem tržištu. Naime, objekti ovog tipa, po iskustvu velikih svetskih metropola, garantuju visoku vrednost nekretnina, čak i u svom širem okruženju“, ističe Lazarević.\nSve veći priliv stanovnika iz unutrašnjosti naše zemlje, ali i ljudi iz inostranstva u prestonicu izazvao je i porast potražnje za stanovima za zakup, pa stručnjaci za nekretnine ocenjuju da je sada pravi trenutak za kupovinu stana u Beogradu, s obzirom na prihvatljive cene i povoljne kredite, koji su u mnogim bankama skoro bez kamata i troškova za Nacionalnu korporaciju.\n“Prema sadašnjem stanju na tržištu nekretnina, za rentu su najbolji stanovi u novogradnji koji imaju garažu u kvalitetno sagrađenim zgradama na dobrim lokacijama. Za sada su to lokacije na Senjaku, Dedinju i Vračaru, ali za mnoge klijente, naročito iz inostranstva, najinteresantnije je ulaganje u stanove u Belgrade Waterfront-u. Po mom mišljenju, stanovi u BW Parkview biće posebno interesantni za zakup, s obzirom na to da će u ovoj zgradi, pored svih navedenih pogodnosti, postojati recepcija i obezbeđenje u skladu sa najvišim standardima“, zaključuje Katarina Lazarević.\nU toku 2016. godine bila je primetna povećana potražnja za kupovinom stanova, a nekretnine u novogradnji postaju sve prijemčivije i privlače sve veću pažnju kupaca.\nPrevious Austrijska "Agrana" zainteresovana da investira oko 60 miliona evra u Srbiji\nNext Renault: Rast prodaje od 10 odsto\nTags Beograd na vodiBW Parkviewnekretnine\nBeogradska Ada Huja postaje izletište i stambeno-komercijalna zona\nNa Adi Huji u Beogradu biće izgrađen moderan stambeno-komercijalni kompleks, a veći deo tog dunavskog poluostrva biće izletište sa sportskim terenima i uređenim zelenim površinama, kažu u Gradskoj upravi.


U VOŠINOM OKU: SJAJAN GOL UROŠA STAMENIĆA – FK Vojvodina\nHome/Vesti/U VOŠINOM OKU: SJAJAN GOL UROŠA STAMENIĆA\nU VOŠINOM OKU: SJAJAN GOL UROŠA STAMENIĆA\nVezista Vojvodine na dvojnoj registraciji u Proleteru Uroš Stamenić postigao je sjajan gol za svoj tim na utakmici protiv BSK Borče u Beogradu.\nProteklog vikenda, fudbaleri Vojvodine gostovali su ekipi Mladosti u Lučanima, a utakmice su igrali i igrači „stare dame“ koji su trenutno na pozajmici ili dvojnoj registraciji u drugim ekipama. Najbolji utisak među njima ostavio je vezista Uroš Stamenić, koji je postigao gol za pobedu Proletera nad BSK Borčom u Beogradu.\nFudbaleri Spartaka igrali su nerešeno 3:3 (2:2) protiv ekipe Borca u Čačku, u 12. kolu Super lige Srbije. Golove za Čačane postigli su Zoćević u 10, Jovanović u 20. i Tijago u 77, dok su strelci za „plave golubove“ bili Milić u 27. i 31. i Stojković u 66. minutu. Vezista Vojvodine na pozajmici u Spartaku Nikola Kovačević odigrao je svih 90 minuta za gostujući tim. Spartak se trenutno nalazi na sedmom mestu na tabeli sa 17 bodova, dva više od devetoplasiranog Rada, prvog tima „ispod crte“ za plasman u plej of.\nFudbaleri Proletera pobedili su ekipu BSK Borče rezultatom 1:2 (0:1), u 10. kolu Prve lige Srbije. Strelci za Slanobarce bili su Mirosavljev u 26. i Stamenić u 76, dok je jedini gol za Beograđane postigao Jokić u 84. minutu. Od fudbalera Vojvodine koji se nalaze na pozajmici ili dvojnoj registraciji u Proleteru, svih 90 minuta odigrali su Milan Lazarević, Marko Đurišić i Uroš Stamenić, dok David Hrubik nije bio u protokolu. Najzapaženiji bio je Uroš Stamenić, koji je u 76. minutu prošao dvojicu-trojicu protivničkih fudbalera i rutinskim udarcem povisio prednost svog tima na 0:2, što je do kraja meča bilo nedostižno za domaćina. U 50. minutu, desni bek Milan Lazarević dobio je žuti karton, a isti slučaj u 89. minutu bio je i sa vezistom Markom Đurišićem. Proleter se trenutno nalazi na osmom mestu na tabeli sa 13 bodova, četiri više od 13-plasirane Bežanije, prvog tima „ispod crte“ za ispadanje u Srpsku ligu.\nFudbaleri ČSK-a igrali su nerešeno 0:0 protiv ekipe Zemuna, u 10. kolu Prve lige Srbije. Fudbaler Vojvodine na pozajmici u timu iz Čelareva Stefan Zogović nije bio u protokolu za ovaj meč. ČSK se trenutno nalazi na trećem mestu na tabeli sa 19 bodova, dva manje od drugoplasirane Slobode, prvog tima „iznad crte“ za plasman u Super ligu.\nduka-master2016-10-17T10:26:01+02:0017. oktobra 2016.|